UIO BiH /Prihodi od indirektnih poreza viši od četiri milijarde KM / Radio Sarajevo\nUIO BiH / Prihodi od indirektnih poreza viši od četiri milijarde KM\n04. 08. 2018. u 11:59:00 AA\nPrihodi od indirektnih poreza u sedam mjeseci 2018. godine iznosili su 4 milijarde i 266 miliona KM i veći su za 357 miliona KM ili 9,14 odsto više u odnosu na isti period 2017. godine, javlja Anadolu Agency (AA).\n"Samo u mjesecu julu 2018. godine Uprava za indirektno oporezivanje (UIO) Bosne i Hercegovine je prikupila 688 miliona KM indirektnih poreza što je za 69 miliona KM više u odnosu na juli 2017. godine", izjavio je danas Ratko Kovačević, načelnik Odjeljenja za komunikacije i međunarodnu saradnju.\nNakon što je UIO privrednicima u BiH izvršila povrat PDV-a u iznosu od 790 miliona KM, neto prikupljeni prihodi koji su otišli u raspodjelu korisnicima u periodu januar-juli, a to su država, entiteti i Brčko distrikt, iznosili su 3 milijarde i 476 miliona KM i veći su za 299 miliona KM u odnosu na prihode koje su sa Jedinstvenog računa korisnici dobili u istom periodu prošle godine.\n"Za finansiranje državnih institucija u prvih sedam mjeseci ove godine raspoređen je iznos od 432 miliona KM. Federaciji BiH ukupno je raspoređeno 1 milijardu i 931 milion KM, Republici Srpskoj 982 miliona KM i Brčko distriktu 105 miliona KM", kazao je Kovačević.\nPrema njegovim riječima, UIO je zabilježila rast prihoda po svim vrstama indirektnih poreza.\n"Ohrabruje činjenica i da je zabilježen porast prihoda po osnovu PDV-a. Iz PDV prijava koje dostavljaju poreski obveznici što znači da je došlo do povećanja ekonomske aktivnosti unutar BiH", kazao je Kovačević.\nOn je podsjetio da je u julu UO UIO donio Odluku o privremenoj raspodjeli prihoda od putarine za izgradnju autoputeva i izgradnju i rekonstrukciju drugih puteva, kojom je utvrđeno da od ukupnih prihoda od putarine za izgradnju autoputeva i izgradnju i rekonstrukciju drugih puteva 10 odsto ostaje na podračunu kod Centralne banke i služiće za poravnanje prihoda po utvrđivanju konačne metodologije raspodjele, a preostalih 90 odsto prihoda od putarine dijeli se između entiteta i Brčko distrikta BiH tako da 59 odsto pripada FBiH, 39 odsto pripada RS-u i 2 odsto pripada Brčko distriktu.\nSredinom prošlog mjeseca raspodjeljeno je 138.516.453 KM, od čega FBiH raspoređen 81.724.707 KM, RS-u 54.021.417 KM i Brčko Distriktu BiH 2.770.329 KM.\nKad je u pitanju izvršenje sudske presude koju je pred Sudom BiH dobila RS, a vezano za poravnanje raspodjele prihoda od indirektnih poreza do danas je ukupno prinudno naplaćeno 4.259.735 KM od ukupnog iznosa većeg od 28 miliona KM. Od toga je uplatnih računa javnih prihoda od indirektnih poreza skinuto 2.315.254 KM, s računa rezervi 142.982 KM i s računa depozita (novac građana BiH) 1.801.499 KM.\nTagovi: UIO BiH Uprava za indirektno oporezivanje prihodi\nUsvojen dokument / EU će donirati BiH više od 300 miliona eura pomoći do 2020.\nRazgovor / Selimović: BiH može biti zatvorena na moru, treba pokrenuti tužbu\nSaopćenje / PU FBiH o poreznim obveznicima koji ostvaruju prihode iz inostranstva


rujan 26, 2017 rujan 26, 2017 administrator1 administrator1\nU prostorijama MUP USK-a, policijski komesar glavni inspektor Mujo Koričić i ministar MUP USK-a Anel Ramić, danas su održali prošireni radni kolegiji sa najbližim saradnicima, načelnicima Sektora, načelnicima Policijskih uprava i komandirima Policijskih stanica koje su u sastavu Uprave policije MUP USK-a, a na kojem je izvršena analiza rada Uprave policije u proteklih osam mjeseci.\nNa sastanku je razgovarano i o aktuelnoj sigurnosnoj situaciji na području Unsko-sanskog kantona kao i aktivnostima i projektima koji se realiziraju s ciljem unapređenja stanja sigurnosti. Policijski komesar je istakao, da je zadovoljan dosadašnjim postignutim rezultatima ali isto tako naložio i koje aktivnosti će se poduzimati da se ovakav trend zadrži odnosno unaprijedi na viši nivo.\nMinistar MUP USK-a, upoznao je prisutne o aktivnostima koje se provode u cilju obezbjeđenja materijalo-tehničkih sredstava za nesmetan rad policijskih službenika, kao i planovima vezanih za obnovu zgrada u sastavu MUP USK-a.\nKonstatirano je da u proteklom periodu nisu zabilježeni veći sigurnosni problemi na području Unsko-sanskog kantona te da je stvaranju povoljne sigurnosne situacije, uz redovne mjere koje kontinuirano poduzimaju policijski službenici, doprinjelo i postupanje po planiranim aktivnostima i akcijama koje su rezultat izvršenih procjena i reagovanja na uočene pojave i dešavanja na terenu.


Jugoslovenski klasici kao što su Fića, Jugo i Tristać simboli su jugonostalgije, a priznati su i kao deo istorije. Međutim, najuspešniji i najprodavaniji model kragujevačke Zastave, koji je proizveden u najviše primeraka, imao najveći izvoz, bio najmoderniji automobil svoje klase u Evropi kada se pojavio, model koji je imao najizazovnije testove, koji je poslednje godine proizvodnje bio drugi najjeftiniji nov automobil na svetu, nazvan pogrdno, ali i od milja - Stojadin, ostao je nekako po strani, piše Autoslavia.\nIstorija "’Zastave NV"’ (Nacionalno vozilo), kako se tokom 1970. godine pisalo o Zastavi 101, započela je u Torinu 1967, kada je Dante Đakoza u saradnji sa dizajnerskom kućom Boano razvio ideju o hečbek verziji Fiata 128, pod oznakom Fiat 128 B1. Ovaj model je bio previše ispred svog vremena za FIAT i projekat je ostao na nivou početnog razvoja do posete Zastavine delegacije na čelu sa legendarnim Prvoslavom Rakovićem 1969. Iako je naša delegacija računala na licencu za Fiat 124 koji bi obogatio i modernizovao ponudu Zastave, ponuda od strane Fiatove delegacije je bila neverovatna - licenca za Fiat 128 hečbek, najmoderniji automobil svoje klase u Evropi.\nIste godine počinje stvaranje legende koja će biti kasnije krštena kao Zastava 101, sa prvim nadimkom "Jedinica". Kada je FIAT 128 proglašen automobilom 1969. godine, prve informacije o novom Zastavinom vozilu, počinju da zagrevaju jugoslovensku javnost. Naredne godine slovenački "Avto-magazin" objavljuje prve fotografije, a saloni Zastave u većim gradovima Jugoslavije dobijaju prototipove. Histerija je otpočela i liste čekanja su formirane. Naredne 1971. počela je predserijska proizvodnja, a krajem 1971. i početkom 1972, kada je nova fabrika u Kragujevcu dovršena, krenula je i serijska proizvodnja.\nOd svih automobila koji se voze na prostoru SFRJ, Zastava 101 je automobil koji je uvek bio karakterisan u dve krajnosti. Jedna grupa vozača ne želi da se odrekne svog Stojadina i održavaju svoj automobil u konstantnom pogonu, dok se druga grupa vozača izjašnjava da je Stojadin "najlošiji auto na svetu" i da ga voze samo zato što to iz raznih razloga, najčešće ekonomskih, moraju.\n"STOJADINOM" 16 PUTA OBIŠAO PLANETU Taksista iz Kragujevca u "zastavi" prešao 660.000 kilometara\nIako naša automobilska javnost to ne želi da prizna, Zastava 101 je bila brend i uspešan automobil u svoje vreme. S obzirom na činjenicu da se Zastava 101 prodavala i u okviru FIAT prodajne mreže, vladala je visoka potražnja u evropskim zemljama kao što su Francuska, Nemačka, Velika Britanija ali i u zemljama nekadašnjeg istočnog bloka. U Čehoslovačkoj, Zastava 101 je bila statusni simbol i nije svako mogao da je priušti, a ko ju je imao morao je biti osoba od posebne važnosti.\nPotražnja je bila toliko velika da kragujevačka Zastava ni približno nije mogla da proizvede dovoljno vozila za izvoz. Na osnovu barter ugovora između Zavoda Crvena Zastava i varšavskog FSO, otpočela je proizvodnja Zastave 101 u Poljskoj, pod oznakom Zastava 1100P (1973-1982). Izvoz je cvetao i u drugim zemljama kao što su Egipat, Argentina, SSSR, Čile, Mađarska i mnoge druge, piše Autoslavia.


PRIVREDNI OPORAVAK: Iz recesije smo možda izašli, ali iz krize još dugo nećemo - Nira Press\nPočetna » PRIVREDNI OPORAVAK: Iz recesije smo možda izašli, ali iz krize još dugo nećemo\nPosledice petogodišnjeg recesionog divljanja u mnogim zemljama su visoki fiskalni deficiti i prezaduženost, pa su države prinuđene da štede. Investitori su uvek oprezni, samo je hrabar špekulativni kapital\nPitanje od milion dolara je kako pokrenuti novi investicioni ciklus u Srbiji. Naročito, ako se zna da je država zbog štednje prinuđena da smanjuje subvencije pa nema para da pomaže privredi, a investitori i domaći i strani, zbog krize i nesigurnosti poslovanja, oklevaju sa ulaganjem. Odakle će doći preko potreban novac koji će pokrenuti novi ekonomski rast nije pitanje koje muči samo srpske ekonomiste. Jer, posledice petogodišnjeg recesionog divljanja u mnogim zemljama jesu visoki fiskalni deficiti i prezaduženost. Tako da bi stručnjak koji bi pronašao odgovor na pitanje kako bez para pokrenuti oporavak, u najmanju ruku, mogao da konkuriše za Nobelovu nagradu za ekonomiju.\nNaši sagovornici saglasni su u jednom – takvo rešenje ponudio je još pre više od godinu dana Nebojša Katić, konsultant iz Londona, kada je na svom blogu predložio osnivanje Razvojne banke koja bi se finansirala iz primarne emisije, a sredstva bi se koristila isključivo za infrastrukturne projekte. Međutim, ono oko čega se naši sagovornici ne slažu jeste da li je Katićeva ideja dobra ili loša. Jer, dok je po jednima to jedino moguće rešenje, drugi upozoravaju da je Srbija u prošlosti već štampala novac, a da su rezultati bili poražavajući, a platio ih je svaki građanin Srbije čije je lične dohotke i štednju obezvredila hiperinflacija.\nDruga, vrlo često spominjana ideja, koja je sad stavljena ad acta, odnosila se na upotrebu sredstava iz deviznih rezervi za pomoć privredi. Pojedini biznismeni, uz podršku nekih ekonomista, kao što su Dragan Đuričin i Goran Nikolić, isticali su kako para ima i kako Narodna banka treba deo deviznih rezervi da ustupi privredi. Guverner Jorgovanka Tabaković, iako je stručna javnost očekivala suprotno, kategorički je odbacila tu ideju.\nPosle decenija prokazivanja pušenja, elektronske cigarete sve više zamenjuju one klasične, iako debate o njihovoj (ne)škodljivosti tek počinju Otkriven je kao


SMS akcija za obnovu dečjeg pozorišta "Boško Buha" na broj 3088 - Detinjarije\nHemofarm fondacija pokrenula je SMS akciju za podršku obnovi dečjeg pozorišta “Boško Buha” u Beogradu u okviru kampanje “Svim srcem”. Cena SMS poruke na broj 3088 je 100 dinara za sve tri mreže, a akcija će trajati do 20. aprila, saopšteno je iz “Hemofarma”. Direktorka korporativnih poslova i komunikacije “Hemofarma”…\nCena SMS poruke na broj 3088 je 100 dinara za sve tri mreže, a akcija će trajati do 20. aprila, saopšteno je iz “Hemofarma”.\nDirektorka korporativnih poslova i komunikacije “Hemofarma” Sanda Savić rekla je da podrška pozorištu Boško Buha ima veoma značajnu ulogu u kampanji “Svim srcem”, ističući da to pozorište 65 godina zabavlja, ali pre svega vaspitava i obrazuje decu i da bi obnova trebalo da ima status nacionalnog projekta.\n– Zato pozivamo sve roditelje koji shvataju važnost negovanja zdravog vaspitanja i vrednosti da se slanjem poruke na 3088 pridruže ovom plemenitom cilju i daju konkretan doprinos srećnijem odrastanju dece – rekla je Savić.\nSMS 3088 je treća u nizu akcija Hemofarm Fondacije pomoći pozorištu “Boško Buha” u proteklih šest meseci.\nPosebna prilika za učestvovanje u ovoj akciji su predstojeći Dečiji i Beogradski maraton.\nTagovi :Hemofarm fondacija, obnova pozorišta, Pozorište Boško Buha, pozorište za decu, sms, Svim srcem


Manjine i dalje bez slobode kretanja i zaposlenja\nManjine na Kosovu, posebno srpska, nemaju potpunu slobodu kretanja, sto im ogranicava mogucnost zaposlenja, a mnogo je i neresenih imovinskih pitanja. Ovim problemima se upozorava da se krsenje ljudskih prava na Kosovu nastavlja.\nOrganizacije za zastitu ljudskih prava, opste stanje opisuju kao nezadovoljavajuce i porucuju da se mora jos puno toga uraditi kako bi se primenili medjunarodni standardi u ovoj oblasti.\nGazmend Nusi, iz Kosovskog odbora za zastitu ljudskih prava, kaze za nas radio da je krsenje ljudskih prava manjina uocljivo, jer je velika nezaposlenost rezultat nepostojanja slobode kretanja:\n“Manjine, pogotovu srpske nacionalnosti, one i pored toga sto kosovske institucije objavljuju oglase za radna mesta oni ne mogu da se prijavljuju na te konkurse upravo zbog ogranicene slobode kretanja. Pored toga imamo ociglednu situaciju da je u pitanju i krsenje svojinskog prava, koje se ogleda u velikom broju uzurpirane imovine, koja ide u pravcu poboljsanja, medjutim ostaje da se u tom smeru mora puno toga uraditi”.\nPostkonfliktna situacija i nereseno pitanje statusa su glavni razlozi sto se na Kosovu na razlicite nacine krse ljudska prava.\nKosovski Ombudsman Marek Antoni Novicki kaze da se na Kosovu ne postuju ni minimalni standardi i navodi nekoliko razloga zasto je to tako:\n“Radi se o posledicama konflikta, status nije resen, nedostatak kulture postovanja zakona, postojanje korpucije. Sve su to elementi koji stvaraju situaciju u kojoj se krse ljudska prava”, kaze Novicki.\nPovodom Medjunarodnog dana ljudskih prava sef UNMIK-a Soren Jesen Petersen pozvao je institucije da rade vise na promociji ljudskih prava. U saopstenju za medije Petersen je rekao da je ovaj posebno vazna za Kosovo jer put u Evropu vodi preko postovanja ljudskih prava:\n“Zastita ljudskih prava treba da zauzima visoko mesto na agendi medjunarodne zajednice, vlade i naroda Kosova. Potrebni su veliki napori u obrazovanju celog drustva za zastitu ljudskih prava i postovanje vladavine zakona”, prenela je Petersenove reci, Seron Mekferson, portparol UNMIKa.\nOcenjuje se da su osnovna ljudska prava i slobode uslov za stabilnu i prosperitetnu buducnost Kosova. Ali svi problemi, kao posledica proslosti se ne mogu resiti preko noci.\nPrema recima Gazmenda Nusija ovakvo stanje je proizvod velikih politickih kretanja poslednjih godina:\n“Resavanju tog problema se mora prici vrlo temeljno, vrlo uopsteno, sa svih strana. Znaci ici na jacanje medjusobnog poverenja, na ekonomski razvoj i uopste ici u pravcu uclanjenja u Evropsku Uniju. Tako bi se u mnogo manjem obimu krsila prava manjina”.


Nakon koalicionog dogovora Srbija čeka premijera i šefa parlamenta\nPredsedavajući konstitutivnom sednicom Skupštine Srbije Jovan Krkobabić prekinuo je rad i zakazao nastavak sednice za sredu.\nSednica je prekinuta pošto su poslanici Srpske radikalne stranke bukvalno fizički sprečili njen dalji rad ukazujući da je radno vreme isteklo. Radikali su prethodno zajedno sa poslanicima Demokratske stranke Srbije i Nove Srbije upozoravali na povrede Poslovnika o radu, nisu dozvolili da otpočne rasprava o izboru predsednika Skupštine i tražili prekid sednice. Inače, kandidat za predsednika Skupštine je potpredsednica Socijalističke partije Slavica Đukić Dejanović.\nPored izbora predsednika Parlamenta bilo je najavljeno i da će Demokratska stranka saopštiti ime mandatara za sastav nove Vlade. Posle pet sati rada uže Predsedništvo Demokratske stranke nije odlučilo ko će biti novi premijer. Predsednik DS Boris Tadić će kao predsednik Republike uskoro imenovati mandatara jer prema informacijama do kojih su došli mediji izbor Vlade mogao bi da bude na dnevnom redu Skupštine u petak.\nI ostale dve članice proevropske koalicije, G17 Plus i Srpski pokret obnove podržali su formiranje vlade sa koalicijom okupljenom oko Socijalističke partije. Glavni odbor G17 plus odlučio je da lider stranke Mlađan Dinkić bude vicepremijer za privredni razvoj i ministar ekonomije. Posle sednice Glavnog odbora, Dinkić je izjavio da je dobio garancije od Demokratske stranke da će u Beogradu biti formirana ista većina kao i u republici i dodao da se već vode razgovori o podeli odgovornosti na gradskom nivou. Dinkić je procenio da će Srbija postati punopravna članica Evropske unije do kraja mandata nove vlade, odnosno 2012. godine.\nA ambasador Slovenije u Beogradu Miroslav Luci i šef delegacije Evropske komisije Žozep Ljoveras pozdravili su najave o skorom formiranju vlade Srbije. Na konferenciji za novinare povodom završetka slovenačkog predsedavanja EU, ambasador Luci je izrazio uverenje da Srbija ima uslove, administrativne, tehničke i ljudske kapacitete da do 2012. postane punopravna članica EU, a Žozep Ljoveras je podsetio da ubrzana integracija Srbije u EU zavisi od njene pune saradnja s haškim Tribunalom.


Nakon dogovora u Berlinu, Austrija besna: Poslaćemo vojsku - Sputnjik Srbija\n09:55 03.07.2018 (osveženo 10:20 03.07.2018) Preuzmite kraći link\nUkoliko nemačka vlada potvrdi dogovor, „mi ćemo biti primorani da preduzmemo mere kako bismo sprečili nelagodnosti Austriji i njenom narodu“, navodi se u saopštenju vlade u Beču.\nNemački ministar unutrašnjih poslova Horst Zehofer, koji je u sukobu s kancelarkom Angelom Merkel oko migrantske politike, izjavio je kasno sinoć da je postigao dogovor s njom o tom pitanju.\nPostignut kompromis predviđa da u budućnosti oni koji traže azil a dolaze u Nemačku, budu poslati u tranzitne centre na granici a ne po centrima širom zemlje.\nKada im se slučaj razmotri, biće prebačeni u druge zemlje EU gde su prvo stigli. Taj transfer će biti organizovan u sklopu dogovora s tim zemljama.\nZehofer je rekao da će kompromis „sprečiti ilegalnu imigraciju na granici između Nemačke i Austrije“.\nO kompromisu koji je postignut između Hrišćansko-demokratske unije (CDU) nemačke kancelarke i Hrišćansko-socijalne unije (CSU), sestrinske stranke CDU, treba još da se izjasni treći partner u vladajućoj koaliciji, Socijaldemokratska partija (SPD).\nBerlin, Austrija, dogovor, Evropa


Alona Bondarenko - Blic Sport\nBojana ubedljiva protiv Bondarenko, u drugom kolu je čeka Zvonareva\nSrpska teniserka Bojana Jovanovski plasirala se u drugo kolo Kupa Kremlja u Moskvi, pošto je na startu savladala Ukrajinku Alonu Bondarenko sa 6:3, 6:0 posle nešto više od sat vremena igre.\nJelena Janković lako do drugog kola Rolan Garosa\nJelena Janković uspešno je otpočela sa nastupima na ovogodišnjem Rolan Garosu savladavši u prvom kolu Ukrajinku Aljonu Bondarenko sa 6:3, 6:1 posle 65 minuta igre.\nRolan Garos, 1. dan: Jelena jedina od našh na terenu\nAna i Jelena sigurne na startu Tokija\nSrpske teniserke su uspešno započele takmičenje na turniru u Tokiju. Jelena Janković je savladala Alonu Bondarenko rezultatom 6:4, 6:1, a Ana Ivanović je pobedila Alisu Klejbanovu sa 6:3, 6:2.\nJelena: To sam prava ja\nSrpska teniserka Jelena Janković je imala puno razloga za zadovoljstvo posle pobede nad Alonom Bondarenko 6:0, 6:3.\nJankovićeva rutinski do četvrtog kola Vimbldona\nJelena Janković plasirala se u četvrto kolo ovogodišnjeg Vimbldona nakon što je rutinski obavila posao protiv Ukrajinke Alone Bondarenko - 6:0, 6:3\nJelena: Nisam igrala dobro, najvažnije je da idem dalje\nPosle pobede od 2:0 protiv ukrajinske teniserke Alone Bondarenko, najbolja srpska igračica Jelena Janković konačno će dobiti malo vremena da se odmori i oporavi pred nove izazove na Rolan Garosu.\nJelena preko Bondarenko do osmine finala\nJelena Janković se plasirala u osminu finala Rolan Garosa pobedivši Aljonu Bondarenko u 3. kolu sa 6:4, 7:6 (7:3).\nJelena: Mučila sam se, nije bio moj dan\nNajbolja srpska teniserka Jelena Janković izgubila je noćas od Ukrajinke Alone Bondarenko sa 2:0 (6:2, 6:3) u meču trećeg kola AO u Melburnu.\nKraj i za Jelenu\nJelena Janković je završila svoje učešće na Australijan openu u 3. kolu posle veoma loše partije i poraza od Alone Bondarenko rezultatom 6:2, 6:3. Ukrajinka je tako uspela da po prvi put savlada srpsku teniserku, koja je slavila u prethodnih devet međusobnih duela. Za sat i 28 minuta desetog, Jelena jednostavno nije uspela da "upali".


Mladi Podgoričkog DPS-a organizovali akciju dobrovoljnog davanja krvi\n1. 07. 2011.\nSavjet mladih DPS-a Glavnog grada trudi se da kontinuirano sprovodi akcije humanitarnog karaktera, kako bi skrenuo pažnju omladine da što više pomažu jedni drugima. Posljednja akcija sprovedena je u četvrtak, 30.06.2011. godine u Centru za transfuziju krvi pri Kliničkom centru, kada su članovi Savjeta mladih Glavnog grada dobrovoljno dali krv.\nŠesti Ljetnji univerzitet demokratije počeo u Strazburu\nŠesti Ljetnji univerzitet demokratije u organizaciji Savjeta Evrope održava se od 27. do 29. juna u Palati Evrope u Strazburu. Ovogodišnji Ljetnji univerzitet za mlade, buduće lidere održava se pod temom "Etika i politika" a baviće se temama etike u politici, svjetskom biznisu i medijima posebno u kriznim situacijama (ekonomskim, finansijskim, političkim i drugim) koje ugrožavaju stabilnost demokratskih institucija.\nMladi DPS-a na seminaru "Politička komunikacija"\n24. i 25. juna u Bečićima održan je drugi seminar u okviru ovogodišnjeg programa edukacije za podmlatke parlamentarnih političkih partija u Crnoj Gori, u organizaciji fondacije Konrad Adenauer.\nMlada ekipa koja pobjeđuje\nČetvoro članova Savjeta mladih DPS-a, uoči obilježavanja 20 godina postojanja Demokratske partije socijalista, u razgovoru sa ekipom Pobjede govore o dosadašnjim iskustvima, aktivnostima, razlozima i prednosti učlanjenja mladih u DPS i svojim političkim uzorima.


Tači: Dijalog neće biti lak, ali će biti istorijski i bez alternative - 12.06.2018, Sputnik Srbija\nDijalog o normalizaciji odnosa Beograda i Prištine biće nastavljen u narednim danima ili nedeljama, tvrdi predsednik privremenih kosovskih institucija Hašim... 12.06.2018, Sputnik Srbija\nDijalog o normalizaciji odnosa Beograda i Prištine biće nastavljen u narednim danima ili nedeljama, tvrdi predsednik privremenih kosovskih institucija Hašim Tači, ocenivši da on neće biti lak, ali će „biti istorijski i bez alternative“.\nGovoreći na panelu „Evropa na raskršću“ održanom u okviru Međunarodnog ekonomskog foruma američkog kontinenta u Montrealu, u Kanadi, Tači je ponovio da dijalog treba da se zaključi situacijom u kojoj svi dobijaju, na osnovu sporazuma sa evropskim vrednostima i evropskim standardima, prenosi „Radio Kontakt plus“.\nPrema njegovim rečima, da bi taj proces bio uspešno zaključen, EU bi trebalo da ima rukovodeću ulogu i da unese novu dinamiku, dok od Sjedinjenih Američkih Država očekuje snažnu podršku.\nTači je ocenio i da „države Zapadnog Balkana nikada nisu imale bolju priliku da izgrade mir“.\n„Danas svaka država Zapadnog Balkana komunicira normalno jedna sa drugom, svaka država sarađuje jedna sa drugom. Ovaj trenutak treba da se iskoristi i da EU otvori vrata Zapadnom Balkanu“, rekao je Tači.


Koštunica: Promene što pre | Glas javnosti\nnedelja 17. oktobar 2010.\nPočetna > Politika > Koštunica: Promene što pre\nBEOGRAD - Srbiji su neophodne suštinske promene u vođenju politike i ekonomije, izjavio je danas predsednik Demokratske stranke Srbije Vojislav Koštunica i izrazio uverenje da će se promene neminovno dogoditi.\n"Izuzetno loše stanje u zemlji govori da Srbija nije na dobrom putu, već da tone u sve veću agoniju i beznađe. Srbija treba da se okrene samoj sebi, treba da se okrenemo obnovi srpske privrede i izgradnji demokratskog poretka, a ne da nas i dalje zamajavaju o ulasku Srbije u EU, što će na dnevni red možda doći u dalekoj budućnosti, kao što se pominje 2035. godine", naveo je Koštunica.\nU izjavi dostavljenoj agenciji Beta, bivši premijer ocenio je da je "danas na dnevnom redu kako da građani prežive tešku ekonomsku i socijalnu krizu i kako da se od namere EU da otme Kosovo zaštiti teritorijalni integritet zemlje".\n"Promena sadašnje pogrešne politike da EU nema alternativu neminovna je i u Srbiji će doći do promena. Promene će se desiti jer život građana i cele zemlje zahteva da se ostvare dva najpreča cilja, a to su očuvanje Srbije, njenog demokratskog i ustavnog poretka, obnova privrede i zapošljavanje ljudi", ocenio je Koštunica.\nNova Srbija: Teške posledice zbog prodaje Telekoma\nSejdiju raskinuo s Tačijem\nSRS: Šešelju ugrožen život


PCVesti - Turističke usluge Venecije na Mreži\nOd 1. februara turističke usluge Venecije biće dostupne i na Internetu, u pokušaju da se ravnomernije rasporedi poseta 20.000.000 turista, koliko tokom godine poseti ovaj grad na severu Italije. Posetioci Venecije će moći da rezervišu usluge, koje kontroliše gradska vlada, kao što su parking, karte za trajekte i ulaznice za muzeje, preko novih Web lokacija na domenima .com i .it.\nPredstavljajući novi portal na konferenciji za novinare održanoj prošle nedelje, zamenik gradonačelnika Venecije Mikele Vianelo rekao je da će na novim lokacijama biti i hiperveze do Web lokacija na kojima se nude privatne turističke usluge (hoteli, restorani, prodavnice) i da će one služiti kao mrežni agregator gradskih turističkih usluga.\n“Termometar održivosti” će obaveštavati posetioce o gužvi s kojom će se susresti ako odluče da posete Veneciju, a kalendar s datumima u različitim bojama će ih podsticati da to urade van sezone – u zamenu za manje cene, rekao je Vianelo.\nPosetioce lokacije dočekivaće Đulija, ženski virtuelni lik (avatar) koji će ih voditi kroz ponuđene usluge, predstavljene na pet jezika – italijanskom, engleskom, francuskom, nemačkom i španskom.\nUlaznice kupljene preko Mreže imaće trakaste kodove koje će skenirati gradski IT sistem, izjavio je Vianelo. “Na ovaj način grad se priprema da na najbolji mogući način dočeka turiste – s jedne strane da ih obavesti o gužvi koja ih očekuje tokom posete, a sa druge da im omogući da uštede novac, što svakako nije loše u teškim vremenima poput ovih”, rekao je Vianelo. “Platforma će biti besplatna, otvorena i fleksibilna. Jedini uslov za one koji žele da se povežu s gradskim portalom jeste pružanje kvalitetnih usluga. Odlučili smo da na moderan način rešimo brojne probleme”, rekao je na kraju zamenik gradonačelnika Venecije.\nViše informacija o turističkoj ponudi Venecije na Internetu potražite ovde http://www.veniceconnected.com/.\n|Search:Find More About Turističke usluge Venecije na Mreži|\nPredstavljeni ASUS G75VW i G55VW – Ultimativne borbene mašine\nTexas Instruments otpušta 12 procenata zaposlenih


Vesti online / Humanitarni most / Na ravne časti\nPorodica Savić u mislima dobrih ljudi iz daleka\nReč je o 200 dolara koje je plemenita porodica Janković iz zapadnog Sidneja na ravne časti, po 100 dolara, namenila za potrebe narodnih kuhinja dobrotvorne organizacije "Majka devet Jugovića" iz Gračanice na Kosmetu, kao i za mnogočlanu porodicu Savić iz sela Buštranje kod Vranja.\nBudući da se naš narod na Kosmetu suočava s novim teškoćama i da niko ne može ni da predvidi šta se sve može dogoditi, to je svaki prilog dragocen za sve one koji zavise od toplog obroka iz narodne kuhinje. Zato i ne čudi što su ovi dobri ljudi sa drugog kraja sveta poželeli da njihova pomoć ode upravo u ruke onih, koji daju sve od sebe da srpski narod na Kosmetu ne gladuje.\nZnajući i da mnogočlana porodica Savić u kojoj ima mnogo dece jedva uspeva da sastavi kraj s krajem, samim tim da je i njima svaki dinar dragocen, ne čudi odluka Jankovića da i njih usreće pred praznike.\nOba priloga narednih dana biće uručena onima kojima su namenjena, što ćemo verno zabeležiti, kako bi naši humani čitaoci mogli da podele radost sa onima na koje su mislili.\nHUMANITARNI MOST Kuća satkana od ljubavi\nHUMANITARNI MOST Iako daleko, otadžbina srcu bliska


Sekretar za pravosudje Alberto Gonzales pred senatskim odborom\nAfera u vezi sa otpuštanjem osmoro američkih federalnih tužilaca, u koju je umešan i sekretar za pravosudje Alberto Gonzales, nikako ne jenjava. Nekoliko zakonodavaca, kako iz Demokratske tako i iz Republikanske stranke, zalaže se za njegovu ostavku zbog sumnji da su tužioci izgubili posao zbog -- političke nepodobnosti.\nSekretar za pravosudje Gonzales naći će se u unakrsnoj vatri pitanja kad 17. parila izadje pred senatski Odbor za pravosudje u kojem se nalazi i demokrata iz Njujorka, Čarls Šumer.\n“Sekretar za pravosudje je obavezan, i to više od svih drugih članova kabineta, da govori istinu i samo istinu. Ali, što više činjenica izlazi na videlo, to više izgleda da sekretar za pravosudje nešto krije u vezi sa otpuštanjem osmoro javnih tužilaca.“\nDemorkate će, kako se očekuje, vrišiti pritisak na Gonzalesa da obznani koliko je umešan u otpuštanje tužilaca i raznorodna objašnjenja koja o tome stižu iz njegovog sekretarijata. Sam Gonzales o tome kaže:\n“Ono što znam jeste da je bio pokrenut proces ocenjivanja i da je bilo onih koji su bili izvrsni i koji to nisu. Koliko ja znam, šef mog kabineta je učestvovao u tom procesu i odlučivao ko dobija kakve ocene.”\nMedjutim, sada već bivši šef Gonzalesovog kabineta rekao je na kongresnom pretresu da je Gonzales bio taj koji je odlučivo o otpuštanju saveznih tužlaca za koje je ocenjeno da ne slede dovoljno dobro prioritete predsednika Buša. Demokrate ukazuju da je mešanje politike u instituciju za sprovodjenje zakona neprilično, kako kaže senator Patrik Lihi, predsedavajući Odbora za pravosudje.\n“Želim da američki narod ima sekretarijat za pravosudje i sekretara za pravosudje koji sprovode zakon, bez obzira na političke uticaje i stranačke interese. Ništa ne fukcioniše, ako to nije tako.”\nStručnjaci ukazuju da predssednik ima zakonsko pravo da imenuje i razrešuje dužnosti savezne tužioce, ali da mora da odgovora narodu ukoliko se stekne utisak da je to mehanizam za političko obračunjavanje. S time se slaže profesor Pit Smit sa univerziteta Džordžtaun.\n“Predsednik ima ovlašćenje da ih otpusti, u principu ima ovlašćenje i da diktira njihov rad i - u principu - ima pravo da ih razreši dužnosti iz političkih razloga. Ali, odavno je naša tradicija da javni tužioci budu iznad politike.”\nSukob predsednika i Kongresa mogao bi da završi pred Vrhovnim sudom ukoliko izostane kompromis, kaže profesor Smit koji sumnja da će se tako daleko otići.\n“Većina ustavnih problema se obično reši redovni političkim procesom. Neko će već popustiti -- bilo predssednik ili Kongres. Ishod spora se neće temeljiti na strogom tumačenju zakona, jer do te faze neće ni doći, već na tome čiji stav, predsednikov ili Kaptil hila, uživa veću popularnost u javnosti.”


Stefanović: Kosovo ne može da ima vojsku, stalnim izborima izbegavaju preuzete obaveze - Kosovo Online\nStefanović: Kosovo ne može da ima vojsku, stalnim izborima izbegavaju preuzete obaveze\n12. Februar 2021. • 11:29\nIz Prištine se čuju negativni komentari na naoružavanje Srbije, a ide se i do toga da Beograd pokazuje agresiju. A sa druge strane uporno najavljuju formiranje Vojske Kosova…\nPonovo su izbori na Kosovu, postoje komentari da se neki procesi tamo dešavaju i smišljeno u smislu odlaganja dijaloga i nesprovođenja potpisanog Sporazuma.\nNebojša Stefanović KBS Vojska Srbije\nNemoze da se vazi illegalna vojska terorista kao illegalno kosovo to nemoze jer je nepravda !!!!!!!\nhaha smesni narod vuk vas jede noge a vi kazite ja sanjam haha paradoks politicari a kosovska vojska ide na marta na misije mira sa amerikancima a vi pricate bezveze stvarno ne razumem karpatski narod ncnc\nVojska Srbije predstavila je savremene tenkove T-72 MS, koje je Srbiji donirala Rusija, a prikazu u niškoj kasarni "Mija Stanimirović" prisustvovali su i predsednik Aleksandar Vučić, najviši vojni zvaničnici, kao i ambasador Rusije u Srbiji Aleksandar Bocan-Harčenko, prenosi RTS.\nHaradinaj: Vojska Kosova spremna da služi i van granica Kosova\nIbiši: Vojska Kosova mora biti naoružana, Srbija godišnje izdvaja milijardu evra za naoružanje


Poplave u BiH donose mine u naselja | Novosadski informativni portal 021\nPoplave u BiH donose mine u naselja\n09:02 > 08:46\nTimovi za uklanjanje eksplozivnih sredstava u BiH intervenisali su u tri navrata nakon pronalaženja neeksplodiranih ubojitih sredstava koja je voda donela u naselja.\nOčekuje se da bi ih u narednim danima moglo biti još više, saopšteno je iz ove uprave.\nNakon povlačenja vode sa poplavljenih površina, povećan je rizik od pronalaženja neeksplodiranih ubojitih sredstava koje su bujice donele u naseljena područja, saopšteno je iz Federalne uprave civilne zaštite.\n"Ta sredstva moguće je pronaći ne samo na obalama i u blizini reka i potoka, već i u slivnicima, šahtovima, podrumskim prostorijama poplavljenih objekata i slično", navodi se u saopštenju.\nIz Federalne uprave civilne zaštite upozoravaju građane, ukoliko uoče sumnjiv predmet koji bi mogao biti neeksplodirano ubojito sredstvo, da ga ne diraju ili pomeraju, već da ga vidljivo obeleže i obaveste Operativni centar civilne zaštite pozivom na telefonski broj 121 ili nadležnu policijsku stanicu na broj 122.


Uručena donacija Fric Henkel Fondacije osnovnoj školi „Orašje“ - Društvena Odgovornost\n„Orašje“ je jedna od tri osnovne škole koje su deo projekta „Ruke prijateljstva“, a koja je tokom majskih poplava pretrpela veliku štetu, te su se druge dve škole angažovale kako bi pomogle svojim prijateljima i saradnicima akcijom krečenja i oslikavanja murala. Školi je uručen ček u iznosu 5.000 eura od Fric Henkel Fondacije, a akciju krečenja je podržao i Ceresit donacijom fasadnih materijala.\nMIT inicijativa, u čijem je okviru i Fric Henkel Fondacija, podržava volontersko zalaganje zaposlenih i penzionera kompanije Henkel, pomažući im u realizaciji različitih projekata. Gospodin Pavle Mrgan, idejni tvorac projekta „Ruke prijateljstva“, 27 godina je radio u kompaniji Henkel i nakon više od 45 godina provedenih u Nemačkoj vratio se u Vajsku, svoje rodno mesto. Želju da učini nešto dobro za svoj zavičaj ostvario je upravo putem ovog projekta, pokrenutog s ciljem edukacije dece o važnosti prijateljskih odnosa, solidarnosti i razumijevanja, ali i širenja poruke mira i međusobnog poštovanja.\n„Veoma me raduje što ’Ruke prijateljstva’ predstavljaju lep povod da se deca okupe bez razmišljanja o granicama i to što će postati ljudi koji znaju da se može bolje, lepše i drugačije živeti u slozi, poštovanju i razumevanju“, rekao je Mrgan.\nProjekat „Ruke prijateljstva“ zaživeo je uz pomoć Fric Henkel Fondacije i trenutno u njemu učestvuju učenici i učitelji tri osnovne škole: „Orašje“ iz Orašja u Bosni i Hercegovini, „Dragutin Tadijanović“ iz Vukovara u Hrvatskoj i „Aleksa Šantić“ iz Vajske u Srbiji. Cilj projekta je produbljivanje saradnje između škola u pograničnim područima, kao i razmena iskustava i vaspitavanje budućih generacija u duhu pomirenja i međusobnog upoznavanja. Prošle godine učesnici su se družili u Vukovaru, a 16. oktobra, druženje se nastavilja u Vajskoj.\n„Veliko je zadovoljstvo učestvovati u projektu koji omogućava razmjenu iskustva i druženje mimo svih teritorijalnih granica. Danas smo zajedno oslikali i mural, koji će ostati kao simbol i podsjetnik na pomoć prijatelja i druženje u radnoj atmosferi. Najlepše hvala našim dobrotvorima na donaciji, ona će umnogome pomoći da škola radi kao i ranije i da nastavimo da negujemo odnose s našim prijateljima i partnerima u projektu“, rekla je Sunčana Dominković, direktorka OŠ „Orašje“ iz Orašja.\nObeležavanje Svetskog meseca borbe protiv raka dojke


Luna Đogani je sinoć imala nastup u Makedoniji, a na predhodnom nastupu koji je bio održan u Štipu, svi su primetili totalnu promenu imidža kod Đoganijeve.\nMnogi su se pitali šta ju je inspirisalo da se tako brzo vrati u plavuše, a kostimi koje je nosila neverovatno su podsećali na kostime koje su nosile devojke iz grupe Hurricane koje su pre nekoliko dana zajedno sa Lunom gostovale kod Amidže. Luna je upravo tada izrazila ogromno divljenje prema njihovom radu kao i fizičkom izgledu.\nIpak, niko se nije nadao ovom ishodu. Fotografiju smo pronašli na stranici Zadruga - Pink.rs.\nMorala je ovo da podeli!..Luna Đogani je sinoć imala još jedan nastup u Makedoniji, a pre nastupa se opuštala u svojoj sobi i tada je iskoristila priliku da se uključi uživo na Instagramu...Fanovi su je pitali da li razmišlja da ponovo uđe u Zadrugu, a ona je najpre iznenadila odgovorom...- Da,...


EXPRES VESTI - Podgorica: Blokadama puteva do otpremnina\nPodgorica: Blokadama puteva do otpremnina\nPODGORICA - Penzioneri Kombinata aluminijuma (KAP) blokirali su u četvrtak na petnaestak minuta saobraćajnicu na izlazu iz Podgorice prema Cetinju i Nikšiću. Za to vreme, neprekidno su prelazili pešačke prelaze, onemogućavajući prolaz vozilima. Policija ih je potisnula na trotoar, tako da su se demonstranti iza podneva vratili u centar Podgorice i blokirali na nekoliko sati Bulevar Svetog Petra Cetinjskog.\nPredstavnik penzionera KAP-a, Nikola Raković, izjavio je da neće odustati od zahteva i da su protesti jedini način da skrenu pažnju javnosti na svoje probleme. Za narednu sedmicu najavili su nove blokade saobraćajnica na izlazu iz Podgorice prema Kolašinu na Zlatici, na kružnom toku na Zabjelu, na putu prema Baru i na izlazu prema Nikšiću i Cetinju.Saobraćajnica na Zlatici biće blokirana u ponedeljak, kružni tok na Zabjelu u iduću sredu, a izlaz iz glavnog grada prema Nikšiću i Cetinju u idući petak.\nBivši radnici KAP-a protestuju od marta tražeći isplatu otpremnina, po zakonu koji je usvojen u Skupštini Crne Gore prošle godine. Vlada je za isplatu namenila 5,45 miliona evra.\nK2_MORE_IN_THIS_CATEGORY « EU zvanično produžila sankcije Rusiji za šest meseci\tMoskva traži hitan sastanak SB UN zbog vazdušnih napada SAD na snage sirijske vlade »


/ KADA SU DIVOVI HODALI ZEMLJOM – biografija grupe Led Zeppelin\nMik Vol\tKADA SU DIVOVI HODALI ZEMLJOM – biografija grupe Led Zeppelin\nČetrdeset godina posle njihovog osnivanja u\nneuglednom podrumčetu londonske Kineske četvrti, pojavljuje se prva\nzaokružena biografija najlegendarnije svetske rok grupe – Led\nBio je to poslednji veliki bend šezdesetih i prvi veliki bend\nsedamdesetih godina prošlog veka. Nastao je iz pepela sastava\nYardbirds da bi postao jedna od najprodavanijih rok grupa\nMik Vol, cenjeni rok kritičar i nekadašnji saradnik i Džimija\nPejdža i Roberta Planta, nepokolebljivo pripoveda priču o bendu\nkoji je ispisao pravila raskalašnog života na turnejama i, na\nkraju, to platio tragedijom, zavisnostima od droge i smrću.\nKada su divovi hodali Zemljom prvi put otkriva pravu\ndubinu dugogodišnjeg zanimanja vođe grupe Džimija Pejdža za\nokultno, i zalazi iza scene iznoseći istinu o njihovom pompezno\nnajavljivanom, ali i spektakularno isplaniranom povratku u\nlondonskoj areni O2. Vol iznosi životne priče pet ličnosti koje su\nsan o grupi Led Zeppelin pretvorile u još neverovatniju i\nteško prihvatljivu stvarnost: Pejdža, Planta, Džona Pola Džonsa,\nDžona Bonema i njihovog ozloglašenog menadžera Pitera Granta.\nIznad svega, Kada su divovi hodali Zemljom je knjiga koja\nsaopštava celovitu, očaravajuću sagu o grupi Led Zeppelin iznutra,\na piše je neko ko poznaje Džimija Pejdža više od dvadeset godina.\nOvo delo je vrhunac dugogodišnjeg istraživačkog rada baziranog ne\nsamo na pojedinačnim intervjuima koje je autor Mik Vol vodio sa\nsvim članovima benda tokom godina (kao i sa onima koji su ih\npoznavali i radili za njih) već i na uvidu kakav samo tri decenije\nprovedene u muzičkoj industriji, uz njene najznačajnije umetnike,


Kurtijev spisak ministara ispred Samoopredeljenja - Gorapress.net\n11.01.2020. u 13:25\nIma i nekih iznenađenja\nKurtijev spisak ministara ispred Samoopredeljenja\nPregovori Samoopredeljenja i DSK ne idu već danima u dobrom smeru i sve je veća neizvesnost u pogledu toga da li će se na kraju sve završiti sporazumom o vladajućoj koaliciji. Ipak, Aljbin Kurti je pre nekoliko dana uoči konsultativnog sastanka sa predsednikom Kosova Hašimom Tačijem oko određivanja mandatara za sastav vlade, putem video poruke, saopštio imena koja planira za ministre ispred Samoopredeljenja.\nMeđu tim imenima su neka bila sasvim očekivana, ali ima i nekih iznenađenja.\nHaki Abazi, koga je Kurti odredio za drugog zamenika premijera, ima diplomu američkog i prištinskog Univerziteta za poslovni menadžment i inženjerstvo. Abazi više od 15 godina radi u raznim međunarodnim organizacijama širom sveta, a član je Olbrajt instituta i Rokfeler fondacije. Trenutno obavlja funkciju programskog direktora u Razvojnom programu koji finansira USAID u Pakistanu. Abazi je poznat kao neko ko vatreno brani političke stavove, a u kampanji za nedavno završene izbore u studiju TV7 imao je i fizički obračun sa članom DSK Dardanom Molikajem.\nMinistarka pravde bi trebalo da bude Aljbuljena Hadžiu, inače članica predsedništva Pokreta Samoopredeljenje. Završila je studije na Pravnom fakultetu u Prištini, a članica Samoopedeljenja postala je u septembru 2010. godine dok je funkciju poslanice u Skupštini Kosova obavljala u tri uzastopna mandata. Važi za jednu od najglasnijih poslanika u Skupštini Kosova, veliki je protivnik Zakona o demarkaciji sa Crnom Gorom i formiranja Zajednice srpskih opština.\nBljerim Reka bi, prema Kurtijevom planu, bio ministar spoljnih poslova i dijaspore u novoj Vladi Kosova i to je jedno od iznenađenja. Reka dolazi iz Skoplj, a na makedonskim izborima 2019. godine bio je nezavisni kandidat za predsednika Severne Makedonije. Takodje, bio je ambasador Makedonije u Briselu, te savetnik u Vladi Makedonije za nacionalnu strategiju i integraciju u EU. Reka je profesor međunarodnog prava.\nKako je Kurti najavio, na čelu Ministarstva zdravlja i sporta u Vladi Kosova trebalo bi da bude Arben Vitia. On je bivši direktor Odeljenja za zdravstvo i socijalno staranje u opštini Priština, na čijem je čelu Špend Ahmeti iz Socijaldemokratske partije i bivši član Samoopredeljenja. Vitia je diplomirao na Medicinskom fakultetu u Tirani, a kao lekar je radio u Kosovskoj Mitrovici.\nZa Ministarstvo finansija i transfera najavljen je profesor Besnik Bisljimi, koji je Ekonomiju studirao u Zagrebu.Doktorirao je na Univerzitetu u Frajburgu u Nemačkoj iz oblasti makroekonomije sa specijalizacijom u fiskalnoj politici.Od 2004. godine radi na Američkom univerzitetu na Kosovu, ali i kao profesor na drugim svetskim Univerzitetima.\nRozeta Hajdari, koja bi trebalo da vodi ministarstvo ekonomije, trgovine i transfera, nije poznata javnosti. Ono što se zna o njoj je da se bavi biznisom i da je ranije bila zaposlena u nekim kosovskim institucijama. Hajdari Ima privatnu firmu 'R&V Consulting' koja se bavi poslovnim savetovanjem.\nPokret Samoopredeljenje u kampanji za parlamentarne izbore isticao je na prvom mestu borbu protiv korupcije i organizovanog kriminala. Osvojili su 29 od ukupno 120 poslanika u Skupštini, jedan više od DSK.\nOd svog osnivanja ta stranka se zalaže za nacionalno ujedinjenje Albanaca, odnosno za ujedinjenje Kosova sa Albanijom.\nKakav će epilog pregovora sa Demokratskim savezom biti i da li će Kurtijevi kandidati i on sam zauzeti planirana fmesta u Vladi Kosova trebalo bi da se reši u narednih nekoliko dana.


Japanski premijer pozvao Putina da okončaju Drugi svetski rat i reše teritorijalni spor - Svet - Dnevni list Danas\nPočetna » Svet » Japanski premijer pozvao Putina da okončaju Drugi svetski rat i reše teritorijalni spor\n0Piše: Beta-AP 29. septembra 2020. 17.29 Izmenjeno: 17.31\nSuga je rekao da želi i rešavanja teritorijalnog spora oko ostrva koja ruska strana drži i naziva ih Kurilskim, a japanska svojom Severnom teritorijom.\nSuga je pre dve nedelje preuzeo dužnost premijera od Šinzoa Abea koji je dao ostavku iz zdravstvenih razloga. Abe je tokom skoro osam godina na čelu japanske vlade, ulagao napore za unapređenje odnosa s Rusijom u nadi da će rešiti teritorijalni spor, ali s malo napretka.\n„Rekao sam (Putinu) da se nadam da ću u celini japansko-ruske odnose razviti, uključujući potpisivanje mirovnog sporazuma. Rekao sam mu da teritorijalni problem ne bi trebalo da prepustimo narednim generacijama već da ga mi rešimo“, rekao je Suga novinarima posle telefonskog razgovora s predsednikom Rusije, dodavši da će o tome „imati čvrst stav“.\nPutin je rekao da se nada da će održati dijalog za rešavanje svih problema u odnosima, preneo je Suga uz ocenu da on i Putin mogu razviti pozitivan međusobni odnos i isrkeno razmenjivati stavove.\nMada je bilo i zajedničkih privrednih projekata na spornim ostrvima, Rusija je, međutim, pojačala svoje vojno prisustvo i čak danas održala vojne vežbe samo nekoliko sati pre razgovora Putin-Suga.\nGlavni sekretar Vlade Japana, Kacunobu Kato rekao je danas da je Japan protestovao zbog ruske vojne vežbe koja je „neprihvatljiva“.\nSuga je imao niz telefonskih razgovora s drugim liderima, uključujući kineskog predsednika Si Đinpinga, američkog predsednika Donalda Trampa i južnokorejskog predsednika Mun Džae Ina.\nMoskva i Tokio se spore oko Kurilskih ostrva koja je Sovjetski Savez pripojio 18. avgusta 1945, tri dana posle kapitulacije Japana, na osnovu prethodne odluke velikih sila antihitlerovske koalicije. Sovjetski lider Nikita Hruščov nudio je Japancima dva ostrva, ali su oni insistirali da im se vrate sva četiri.\nUpravo zbog Kurila Rusija i Japan nisu potpisali mirovni sporazum posle Drugog svetskog rata.\nDrugi svetski rat, Japan, Jošihide Suga, Rusija, Vladimir PutinTokio\nPutin: Tragedija u Karabahu mora da se što pre okonča


U Rijasetu uplaćena pomoć Bošnjaka iz New Yorka\nNaslovnica NAJNOVIJE Društvo U Rijasetu uplaćena pomoć Bošnjaka iz New Yorka\nSarajevo – Odbor Islamske zajednice Plav-Gusinje u New Yorku, Odbor Islamskog centra Monticello, njujorški Odbor za očuvanje sjećanja na žrtve genocida u Plavu i Gusinju 1912/13 i 1919. te redakcija web magazina Bošnjaci.Net danas su na podračun Rijaseta Islamske zajednice u BiH za pomoć stradalim u poplavama uplatili 10 000 dolara.\nOvaj iznos je prikupljen u hitnoj akciji prikupljanja pomoći koje su organizirale navedene bošnjačke institucije u New Yorku. Izražavajući duboko žaljenje za izgubljenim životima, bošnjačke institucije iz New Yorka ističu da će raditi na formiranju Kriznog operativnog štaba koji će se isključivo baviti prikupljanjem sredstava i drugih životnih potrepština za stradale.\nTakođer se navodi da će članovi bošnjačkih zajednica u New Yorku, kao i prijatelji Bosne i Bošnjaka, narednih dana dobit konkretna upustva kako i na koji način da pomognu i kome da se obrate radi uplate novčanih sredstva ili bilo koje druge vrste pomoći. Isto tako upućuju upozorenje da se uplata sredstva vrši preko bankovnih računa i da se skupljanje pomoći isključivo vrši preko dokazanih humanitarnih organizacija koje su svojim dugogodišnjim radom stekle naklonost i povjerenje naroda.\nDo osnivanja Kriznog operativnog štaba u New Yorku, za usluge i usmjeravanje uplate sredstava, kao i moguće povezivanje sa humanitarnim organizacijama u BiH i Sjevernoj Americi, zainteresirani sa ovog područja mogu kontaktirati redakciju web magazina Bošnjaci.Net, e-mail: [email protected] ili na mobitel: 347 579 6750.


Radojičić: Dovešćemo vodu u mnoga seoska područja – Novosti Plus\nGradonačelnik Banjaluke Igor Radojičić rekao je danas tokom posjete Razvojno-edukativnom centru na Manjači da će grad naredne tri godine nastaviti realizaciju višemilionskih projekata u oblasti vodosnabdijevanja, s ciljem da se do 2022. godine obezbijedi voda za 95 odsto stanovništva u gradskom i seoskom području.\nRadojičić je naveo da je vodosnabdijevanje seoskih područja jedan od prioriteta Gradske uprave i da bi već u septembru mogla početi izgradnja više vodovodnih sistema vrijednosti od oko osam miliona maraka.\nOn je podsjetio da je nedavno u Banjaluci otvorena “Hercegovačka kuća”, kao partner sa gradom Trebinje, ističući da je to pokazalo na koji način se može izvršiti organizovan otkup domaćih proizvoda i kvalitetan i interesantan plasman. “Sada je na nama da na sličan način realizujemo projekat `Krajiške kuće`”, rekao je Radojičić, navodeći da je u planu Centra razvijanje rejonskih tržnica, odnosno da se na više lokacija u gradu organizuje prodaja organskih proizvoda.\nDirektor banjalučkog Centra za razvoj poljoprivrede i sela Draško Ilić rekao je da je nedavno uspješno okončan i poziv za dodjelu subvencija za poljoprivrednu proizvodnju. “Kada je riječ o dodjeli subvencija za izgradnju objekata i nabavku mehanizacije, njihova raspodjela je pri kraju, dok su premije već podijeljene”, rekao je Ilić.\nDirektor Poljoprivrednog instituta Republike Srpske Vojislav Trkulja rekao je novinarima da ovaj institut ima višegodišnju saradnju sa gradom, te da podržava aktivnosti grada u nekoliko projektnih aktivnosti koje su danas prezentovane. Trkulja je rekao da će poljoprivrednike i danas savjetovati da je za visoke prinose i kvalitet proizvoda, potrebna primjena novih tehnologije.\n← Kampanja „Jedan poziv mijenja sve – ne koristi telefon dok voziš“\nHOROSKOP – Utorak 06. avgust →


PALA DVOJICA DILERA U NIŠU: Uhapšeni odmah nakon predaje četiri paketića heroina | Ekspres.net\nPALA DVOJICA DILERA U NIŠU: Uhapšeni odmah nakon predaje četiri paketića heroina\nNiška policija uhapsila je I. S. (46) i N. S. (27) iz tog grada neposredno nakon što su, kako se sumnja, na ulici nedaleko od centra grada prodali četiri paketića heroina trojici mladića.\n– Postoje osnovi sumnje da su njih dvojica i u prethodnom periodu prodavali heroin na području Niša. Zbog sumnje da su izvršili krivično delo neovlašćena proizvodnja i stavljanje u promet opojnih droga, I. S. i N. S. je određeno zadržavanje do 48 sati i uz krivičnu prijavu privedeni su Višem javnom tužilaštvu u Nišu, saopštila je niška policjia.\nPo nalogu tužilaštva, protiv tridesetdevetogodišnjeg, tridesetdvogodišnjeg i dvadesetsedmogodišnjeg muškarca, za koje se sumnja da su kupili narkotike, podneta je krivična prijava u redovnom postupku, zbog postojanja osnova sumnje da su učinili krivično delo neovlašćeno držanje opojnih droga.\nREŠEN SLUČAJ PALJENJA AUTOMOBILA NAČELNIKA KRIMINALISTIČKE POLICIJE U NIŠU: Uhapšena trojica muškaraca UHAPŠEN ŠANKER IZ ALEKSINCA ZBOG PRODAJE MARIHUANE I TABLETA Nišlija uhapšen sa više od 1.000 tableta u stanu i automobilu HAPŠENJE U BEOGRADU: Diler u mercedesu čuvao kokain i oružje, zaplenjena veća količina narkotika


Sekcija i dodatna nastava obaveza škola – mojKontakt portal – Radio Televizija Kontakt\nDamjanović je istakao da svim profesorima i nastavnicima taj rad ulazi u obaveznu četrdesetočasovnu radnu sedmicu.\n“U godišnjem programu rada škole su obavezne da uvrste sekcije, organizacije, dopunsku i dodatnu nastavu. Koje će sekcije biti organizovane, zavisi od interesa učenika”, naveo je Damjanović.\nPrema njegovim riječima, škole moraju već u toku septembra da anketiraju učenike i provjere njihovu zainteresovanost za pojedine sekcije, bilo sportske, naučne ili predmetne i na osnovu toga da profesori organizuju rad sekcija.\n“Rad sekcija treba da bude u redovnom rasporedu u kojem se nalaze i obavezni predmeti. One moraju biti dostupne, kontinuirane i da se drže najmanje jednom ili dva časa sedmično”, naveo je Damjanović.\nOn je dodao da su učenici najzainteresovaniji za sportske sekcije, ali da je posljednjih godina problem što jako mali broj učenika učestvuje u radu sekcija, što bi se trebalo promijenti boljom saradnjom roditelja i nastavnika.\n“Tako se dešava da jedan učenik učestvuje u tri, četiri pa čak i pet sekcija, dok je mnogo više njih potpuno pasivno. Zato škole moraju da vode računa o tome da što veći broj učenika bude uključen u sekcije u skladu sa njihovim sklonostima i sposobnostima”, naglasio je direktor Pedagoškog zavoda.\nOn je rekao da se dopunska nastava uvodi za one predmete za koje se utvrdi da veliki broj učenika ne može da savlada redovnu nastavu, što znači da roditelji djeci ni u kom slučaju ne treba da plaćaju privatne časove.\n“S druge strane, dodatna nastava organizuje se za učenike koji hoće više da znaju, koji su napredniji i to nema veze sa učešćem na takmičenjeima. Ako iz nekog predmeta nema takmičenja to ne znači da učenici ne mogu imati dodatnu nastavu”, rekao je Damjanović.\nOn je dodao da je cilj Zavoda da u narednom periodu veća pažnja bude posvećena upravo nadarenim učenicima, a jedan od načina za to biće dodatna nastava.\nMurinjo u BG zbog Lazara Markovića?


U sredu dva direktna prenosa fudbalskih utakmica – CZBG portal\nU sredu dva direktna prenosa fudbalskih utakmica\nutorak 15.05.2018\tNema komentara na U sredu dva direktna prenosa fudbalskih utakmica\nZvezdine mlađe kategorije počinju već u sredu, kada će nastupiti kadeti i Grafičar.\nU sredu, 15. maja, biće odigrane dve utakmice. Najpre će od 13,00 časova na teren istrčati Zvezdini kadeti koji će na svom terenu dočekati Kiker u okviru 25. kola kadetske lige. Nešto kasnije, od 16,30, Zvezdina B ekipa Grafičar gostovaće u Borči ekipi BSK u okviru 27. kola Srpske lige grupa Beograd. Obe utakmice direktno će prenositi na JuTjub kanalu FK Crvena zvezda, odnosno Zvezda Kids kanalu.\nNakon toga će uslediti dva dana pauze, a u subotu program otvaraju od 09,00 časova mlađi pioniri Crvene zvezde. Oni će u okviru 20. kola biti domaćini vršnjacima iz ekipe Zemun.\nIstog dana u 11,00 časova, godinu dana stariji pioniri dočekaće takođe Zemun (20. kolo lige pionira), a u isto vreme kadeti Crvene zvezde igraće svoju drugu utakmicu u četiri dana, ovoga puta u Jagodini.\nZvezdini omladinci će borbu za titulu šampiona nastaviti u Kruševcu. U subotu, 19. maja, od 14,00 časova omladinci će svoju utakmicu 28. kola odigrati na stadionu sportskog centra „Radomir Mićić Miče“ u Kruševcu. Istog dana, ali u 16,00 časova, mlađi kadeti Crvene zvezde će na svom terenu dočekati ekipu Rada (23. kolo).\nU nedelju će na programu biti jedan meč, i to od 19,00 časova kada će Grafičar biti domaćin Žarkovu, u okviru 28. kola Srpske lige grupa Beograd.\nKao što smo već navikli, mlađi omladinci će svoju utakmicu igrati u ponedeljak. Od 13,00 časova, Crvena zvezda će biti domaćin Voždovcu.


Švajcarska softverska agencija Namics najavljuje otvaranje novih radnih mesta u Srbiji i u 2018. godini – LookerWeekly.com magazin\nJan Keler, novi direktor Namics-ove kancelarije u Beogradu, ističe da će akcenat u narednoj godini biti na zapošljavanju softverskih inženjera koji rade u „Java” tehnologiji, ali i na proširenju „dot Net” tima. Osim toga, Namics će otvoriti dodatne pozicije za srpske softverske inženjere koji rade u „front end” tehnologiji.\n„Veoma smo zadovoljni što je odluka o širenju kancelarije u Srbiji doneta upravo zbog odličnih rezultata beogradskog tima i zbog kvaliteta srpskih softverskih stručnjaka. Ove godine započeli smo formiranje novog odseka koji čini „dot Net” tim i koji će naredne godine i dalje rasti. Ovaj tim će imati mogućnost da radi na „Sitecore” platformi pri čemu će razvijati softverske proizvode, od početnih analiza pa sve do primene rešenja”, objašnjava Keler.\nOn napominje da će naredna godina dodatnog proširenja Namics-ove kancelarije u Srbiji uključiti i povećanje broja žena zaposlenih kao softverski inženjeri u Namics-u. „Sa zadovoljstvom ističem da je trenutni procenat žena inženjera u našoj kancelariji u Beogradu čak 40 procenata, što je izuzetan uspeh imajući u vidu njihov procenat u ukupnoj industriji. Zbog toga mi je izuzetno drago što smo u Beogradu uspeli da oformimo mešoviti tim, a lično smatram da je to jedan od bitnih faktora uspeha kompanije kao što je Namics.”\nFilip Ge, ambasador Švajcarske u Beogradu, ističe da je Srbija poslednjih godina sve atraktivnije tržište za strane kompanije, a da je Namics-ova strategija proširenja jedan od dobrih primera da su napori srpske vlade počeli da se isplaćuju. Ge naglašava da je posebno zadivljujuće to što je Namics aktivan u izvozno-orjentisanom sektoru usluga, kao i da Srbija treba da poveća izvoz ne bi li unapredila svoju ekonomsku moć. To je i razlog zbog kog Švajcarska podržava otvaranje Naučno-tehnološkog parka u Beogradu, koji ima za cilj da pravi visoko-tehnološke proizvode koji su konkurentni za izvoz. Takođe, Namics-ovo poslovanje nalazi se u istom okviru.\nPredstavništvo softverske švajcarske agencije Namics u Beogradu je otvoreno 2014. godine kao prva kancelarija ove agencije van teritorije Švajcarske i Nemačke. Namics-ov plan je da do 2019. godine zaposli oko 100 softverskih inženjera iz Srbije, koji će, uz 450 kolega iz Sent Galena, Ciriha, Frankfurta, Minhena i Hamburga raditi na projektima za međunarodne kompanije kao što su BASF, KUKA, Viktorinoks, Dajmler, USB, Medela, Smart i Ciriški aerodrom. Osim rada u Java, „dot Net” i „front end” tehnologijama, Namics-ovi inženjeri razvijaju mobilne aplikacije za iOS i Android. Kao akcionarsko društvo 29 partnera, Namics je prošle godine ostvario profit od 57 miliona evra, i osvojio mnogobrojne nagrade, među kojima je i „Swiss Digital Transformation Award“ za projekat „MyMedela“, aplikaciju koju su razvili srpski inženjeri kao deo objedinjenog međunarodnog tima švajcarske softverske kompanije Namics.


Petr Kelner - čovek koji je preokrenuo politiku Češke Republike u svoju korist - NUNS\nPetr Kelner – čovek koji je preokrenuo politiku Češke Republike u svoju korist\nFoto: Youtube Printscreen/Realita\nIznenadna smrt Petra Kelnera ostavila je njegovo PPF carstvo u neizvesnosti, jer brze promene podstaknute novim idejama, tehnologijom i odbacivanjem tradicionalnih hijerarhijskih modela – prete da ugroze moć oligarha širom regiona, piše BIRN iz Praga\nKako se navodi na sajtu balkaninsight.com, smrt oligarha Petra Kelnera otvorila je mnoga pitanja o budućnosti najvećeg poslovnog carstva u Češkoj, PPF Grupe, kao i prazninu u političkom životu Češke. Ovakva ranjivost, u i onako neizvesnim vremenima, otkriva slabosti koje postoje u oligarhijskom sistemu, nastalom nakon pada komunizma, koji je i dalje dominantan u velikom delu srednje i istočne Evrope.\nKelner, koji je imao 56 godina kada je poginuo u padu helikoptera na Aljasci krajem marta, bio je najbogatiji čovek u Češkoj i njen najistaknutiji oligarh. U trenutku smrti kontrolisao je jednu od najvećih korporacija u Češkoj – PPF Grupu sa sedištem u Holandiji – a njegovo bogatstvo procenjivano je na više od 15 milijardi američkih dolara.\nUprkos tome, poslednjih 20 godina uspešno je čuvao svoju privatnost, retko se pojavljujući u javnosti ili u medijima. Kada je umro, češki mediji su mogli samo da se pitaju ko je bio ovaj čovek, za koga mnogi govore da je oličavao post-komunističku eru te države, i kako je bio u stanju da stekne toliko geopolitičke moći.\nProboj na istok\nIzvori kažu da je pretnja otmicom njegove porodice tokom sklapanja dogovora u Rusiji naterala Kelnera da se krije. Pre toga, njegovu priču je mnogo lakše pratiti.\nKelner je počeo da stiče ekonomsku i političku snagu na sličan način kao i ostali njemu slični ljudi širom regije, praveći pametne i često lukave poteze tokom tranzicije u kapitalizam.\nČehoslovačka privatizacija sistemom vaučera bila je najveća prevara 20. veka, rekao je svojevremeno Miloš Zeman, češki političar za kog se smatra da je postao Kelnerov blizak partner. Međutim, Kelner je izbegao da stekne reputaciju čoveka koji je prevario hiljade ljudi prilikom podele akcija državnih preduzeća, poput Viktora Kožena ili Radovana Krejčira.\nKelner se naizgled uzdržao od proste krađe od naivnih Čeha, iako je stekao kontrolu nad oko 200 kompanija, koje su konsolidovane u njegov Prvni privatizacni fond (PPF).\nOn se istakao i time što je ubrzo shvatio da se njegove veštine mogu primeniti i drugde. Dok su se njegovi sunarodnici svađali oko preostalih mrvica u rodnoj zemlji, on je proširio poslovanje na Rusiju i dalje, gde su prolazili slični unosni trikovi.\nTo je pravac koji je zadržao naredne tri decenije. Kada su drugi češki oligarsi, poput sadašnjeg premijera Andreja Babiša, pokušavali da prošire poslovanje, radili su to u mirnijim vodama u zemlji ili na zapadu. Za razliku od toga, PPF sada najveće profite ima u Rusiji i Kini, izazovnim sredinama u kojima se treba vešto kretati, ali koje nude ogromne nagrade onima koji u tome uspeju.\nAli sada, bez svog osnivača i lidera, na vidiku su izazovi u tim brzacima za PPF, koji zapošljava oko 150.000 ljudi širom sveta u sektorima finansijskih usluga, telekomunikacija, medija, nekretnina i mnogih drugih.\nKo će čuvati kuću\nMada neki izvori tvrde da Kelner nije ostavio testament, njegova udovica Renata će, prema izveštajima, naslediti najveći deo njegovog bogatstva i 99 odsto udela koji je imao u PPF-u. Međutim, dugoročni aranžmani oko nasleđivanja kompanije ostaju nejasni.\nU ovom trenutku viša uprava PPF-a će preuzeti kormilo. Nakon nesreće u rukovođenje se aktivno uključio Ladislav Bartoniček, jedan od dva manjinska akcionara kompanije, a analitičari očekuju da će tim od sedam ključnih saradnika upravljati stvarima bez trzavica, za sada.\n“Oko Kelnera je bilo sedam ljudi koji su suštinski vodili celu stvar: dva manjinska akcionara i još petorica saradnika. Ti ljudi će činiti novo rukovodstvo”, rekao je jedan bivši član uprave PPF-a koji je radio sa Kelnerom i i dalje održava veze sa kompanijom.\nNeposredni izazovi su jasni. Kreditna kompanija Home Credit, koja je poslednjih godina donosila najveći deo profita, grca pod udarom pandemije. Prijavila je gubitke od 584 miliona evra 2020. godine. To je dovelo do pada vrednosti PPF-a za pet milijardi evra, na 44 milijardi koliko je iznosila krajem juna 2020.\nKelnerova strategija širenja PPF-a takođe znači da je nakon njegove smrti ostalo da se zaključi više otvorenih dogovora, naročito spajanje bankarskog posla PPF-a u Češkoj sa bankom Moneta, koja je prijavljena na praškoj berzi, čime bi nastala treća najveća banka u zemlji.\nGlavna finansijska službenica PPF-a Katerina Jiraskova je nedavno rekla da “šef ne bi voleo” da grupa odustane od tog posla, i da se nada da će akcionari Monete narednih nedelja dati svoje odobrenje.\nMeđutim, uglavnom se smatra da će dugoročno kompaniji trebati novi ljudi. Kelnerovo iskustvo u jedinstvenoj poslovnoj klimi srednje i istočne Evrope, gde visoka politika igra ključnu ulogu, značilo je da je on uvek bio glavni strateg i vizionar u kompaniji.\nBartoničeka ne doživljavaju kao čoveka sa idejama, više kao pouzdanog upravitelja, a čak i on priznaje da će narednih godina biti potrebno naći nekoga da bude na čelu.\nBivši menadžer u PPF kaže da mnogi u višim ešalonima grupe, kao i izvan njih, veruju da će Danijel Kretinski, poslovni partner Kelnera koji je u vezi sa ćerkom pokojnog milijardera, preuzeti rukovođenje onim delovima biznisa kojima je potrebno “vizionarsko vođstvo”.\n“Za nekih pet godina Kretinski će verovatno preuzeti sve”, kaže ovaj izvor.\nMeđutim, biće teško doći na Kelnerovo mesto. On je bio veoma vešt u politici i čak je sklopio neki vrstu dogovora sa Babišom, iako je biznismen koji je 2017. postao premijer poznat po agresivnom stavu prema drugim oligarsima.\nNjihovi odnosi su bili hladni, kaže František Dostalek, šef Nadzornog odbora PPF-a. Pa ipak, PPF je uspeo da dobije sporan tender Babiševe vlade za upravljanje sistemom naplate putarine.\nKretinski je blisko sarađivao sa Kelnerom u stvaranju EPH, energetskog holdinga iz kog i dalje dolazi najveći deo njegovog bogatstva. Takođe je suvlasnik tehnoloških i maloprodajnih kompanija sa PPF-om. Kao i Kelner, najviše je poslovao u sektorima koje država strogo reguliše, gde je od životnog značaja sarađivati sa političkim krugovima.\nTakvo iskustvo je samo minimum onog što je potrebno da bi se PPF očuvao ili čak razvio. Najvažnije je što će neko morati da se postara za stratešku aktivu u Rusiji i Kini, gde su političke veze na najvišem nivou neophodne za napredak i, ključno, za izbegavanje eksproprijacije.\n“U tim državama posao u velikoj meri zavisi od ličnih veza”, ističe jedan izvor blizak kompaniji. Kao uostalom i u svim autokratskim režimima, gde nije moguće pouzdati se u propise i vladavinu prava.\nPPF-ov prodor na istok nije samo doneo finansijsku dobit, nego je produbio i političke veze kod kuće, kada su interesi kompanije počeli da se podudaraju sa interesima grupa povezanih sa predsednikom, Milošem Zemanom.\n“Ljudi u Zemanovom timu posluju netransparentno, a to je teško raditi u zapadnim zemljama”, kaže Vladimira Dvorakova, direktorka Masarikovog instituta za napredne studije pri Češkom tehničkom univerzitetu.\n“Svi oni imaju dugotrajne ekonomske veze sa Rusijom i Kinom, zemljama u kojima se poslovi dogovaraju direktno između predsednika”, kaže ona.\nKompanija Home Credit je 2010. godine postala prva firma u stoprocentnom stranom vlasništvu koja je dobila dozvolu za davanje potrošačkih kredita u Kini, a tom uspehu je prema izveštajima medija kumovao Jaroslav Tvrdik, Zemanov savetnik sa jakim vezama u Pekingu.\nOvi zajednički interesi izgleda da su dali Kelneru uticaj i u spoljnoj politici Češke.\n“Nema dokaza da je Petr Kelner bio pokretač, ali češka spoljna politika se promenila u vreme kada se PPF probio u Kini”, kaže Vit Havelka iz Udruženja za međunarodne poslove (AMO).\nSmatra se da je narednih godina oligarh igrao važnu ulogu kada je Zeman – uprkos zvaničnoj pro-zapadnoj politici Vlade i članstvu u EU i NATO – formulisao sopstvenu politiku koja Češku usmerava ka istoku.\nNavodi da je ova retka prilika za pristup kineskom tržištu došla uz političku cenu još uvek muče PPF.\n“Radili smo mnogo godina da bi uspeli na tržištu Kine, to se nije desilo ‘samo od sebe’ i nije rezultat podrške u političkom vođstvu Češke”, piše na zvaničnom sajtu kompanije.\nAli je Kelner, koji je inače izbegavao publicitet, redovno bio na naslovnim stranama zbog aktivnosti u vezi sa češkom i kineskom politikom.\nOn i Zeman su se 2014. godine susreli sa predsednikom Kine Si Đinpingom, a milijarder je šefa države dovezao kući privatnim avionom. Dve godine kasnije, Kelner je pominjan kao neko ko je organizovao zatvaranje Praga i nasilno suzbijanje protesta tokom Sijeve posete.\nU 2019. godini otkriveno je da je kompanija Home Credit plaćala promociju Kine u češkim medijima. To je pojačalo zabrinutost oko PPF-ove prošlogodišnje kupovine preduzeća Central European Media Enterprises, koja je vlasnik najpopularnijeg češkog privatnog TV kanala Nova, kao i drugih gledanih kanala u Bugarskoj, Rumuniji, Slovačkoj i Sloveniji.\nNakon Kelnerove smrti, Zeman je najavio da će mu posthumno dodeliti Orden belog lava, najveće državno odlikovanje Češke. Predsednik je hvalio milijardera zbog postignuća u svetu biznisa, ali je tvrdio da je njegov politički uticaj precenjen.\n“Rado sam pomogao [Kelneru] tako što sam ga poveo sa mnom u posetu Kini i nikada nisam želeo ništa zauzvrat”, izjavio je Zeman.\n“Ponudio mi je svoj privatni avion za povratni put i nije ništa drugo učinio za mene”, dodao je predsednik, koji tvrdi da sa Kelnerom nikada nije ni razgovarao o politici.\nMeđutim, u vreme Kelnerove smrti verovalo se da je njegov uticaj narastao do neverovatnih razmera i uvukao u sve uglove države.\n“Uspeo je da preokrene politiku Češke Republike tako da služi njegovim interesima”, tvrdi novinar Vojtek Bohač, koji je napisao knjigu o Kelneru.\n“Dok u PPF-u sada tuguju, na mnogim mestima – od ministarstava do brojnih finansijskih grupa – prevladava nervoza”, piše David Klimeš sa lokalnog sajta Aktualne.\n“Kelnerova imperija je toliko isprepletana sa državnom infrastrukturom da će se bilo kakva promena pravca osetiti širom zemlje”, napisao je on.\nUprkos ogromnoj moći, nekrolozi i komentari objavljeni u medijima nakon njegove smrti postavljali su isto pitanje – ko je bio Petr Kelner?\nMnogi su pohitali da kažu da je on bio pozitivan simbol češkog kapitalizma, uprkos tajnovitosti, otvorenim pitanjima o poslovnim prevratima, sprezi sa politikom i žalbama malih akcionara.\nNeki su sugerisali da je uprkos balansiranju na ivici Kelner sačuvao osećaj za moral koji ga izdvaja od drugih oligarha. Navodno je potisnuo najgore tendencije unutar PPF-a i sad postoji briga da će bez njega kompanija pokušati da svoju veliku moć koristi otvorenije.\n“Kelner je uvek pokušavao da bude najbolji od najgorih. Uvek se kretao granicom onoga što je moralno i zakonito, u nekim slučajevima – po mom mišljenju – ju je i prelazio, ali nema presude o tome. Pokušao je da se zadrži na ivici onoga što je društveno prihvatljivo”, piše Bohač.\nDrugi su sa iznenađenjem primetili da je, u neskladu sa insistiranjem da neće da se meša u politiku, Kelner nedavno pokazivao znake skretanja ka konzervativizmu i nagoveštavao učešće u kulturološkim previranjima koji trenutno pogađaju Evropu.\nMeđutim, kako je nakon brojnih razmatranja zaključeno, Česi nikad nisu saznali ko je zaista bio Petr Kelner i koliko je moći imao, i ne izgleda kao da će ikada znati. A to nije samo problem za urednike trač-rubrika, nego i veliko pitanje za celo češko društvo.\n“Moć [PPF-a] je toliko velika da je smena na njenom čelu na neki način važnija od toga ko će pobediti na parlamentarnim izborima na jesen”, napisao je Klimeš za Aktualne.\n“Nedostatak transparentnosti je najgora posledica Kelnerove smrti”, kaže Havelka.\nMeđutim, neki izražavaju nadu da Kelnerova smrt predstavlja početak kraja doba oligarha.\nGeneracija koja je zloupotrebila haos 1990-ih je najistaknutija politička snaga u Češkoj, kao i drugde u regionu, ali sada počinju da razmišljaju o tome šta će ostati iza njih. Dok se grčevito drže svojih starih poluga moći, čini se da su u strahu od brzih promena koje donose nove ideje, tehnologija i okretanje od hijerarije.\nMada je Kelner bio smatran češkim liberalnim oligarhom, i njega su dotakli kulturološki ratovi koji se vode širom sveta.\n“Zapadnim društvom i naročito Evropom sve više dominira ideologija prava pojedinaca, egalitarizma i relativizacije tradicionalnih vrednosti”, zapisao je on u uvodu godišnjeg izveštaja PPF Grupe.\nTakvi ispadi protiv gubitka privilegija su postali veoma česti u elitama širom sveta. Havelka smatra da Kelnerove reči izražavaju strah generacije čeških oligarha da će “biti zamenjeni”.\n“Imamo novu generaciju preduzetnika koji prave tehnološke kompanije koje funkcionišu potpuno nezavisno od države”, piše Havelka.\n“Imamo novu generaciju u društvu koja gleda na devedesete kao na vreme sa manje legalizma, i koja želi da učini neprihvatljivim stvari koje su tada bile normalne, kao što je preplitanje biznisa i politike”, smatra on.\n“Ali dalek je put još pred nama, naravno”, dodaje.\nBogatstvo, mediji, Monopol, Oligarhija, Petr Kelner, Tržište


Šta da radite ukoliko niste predali PDV prijavu - Knjigovodstvena agencija Unija\n29. јуна, 2020\nObračun PDV-a, Poresko savjetovanje, Računovodstvo, Savetovanje, Zakonodavstvo\nO povraćaju poreza smo pisali nekoliko puta. Možete pogledati tekstove: Kada i kako imate pravo na povraćaj poreza i Ostvarivanje prava na povraćaj PDV-a i refakcija.\nPisali smo ranije Kako se popunjava POPDV obrazac. Tu možete naći detaljno uputstvo i primere.\nViše na ovu temu pisali smo u tekstu Mogućnost promene poreskog perioda za obračun PDV-a.\n< Previous: Prava i obaveze poslodavca i zaposlenog u vezi sa korišćenjem godišnjeg odmora\nNext > Poreski tretman donacija i sponzorstva


SAM :: Forum menadžera :: XII Veliki Forum Menadžera sa guvernerom Šoškićem\nNaslovna :: Aktivnosti :: Saradnja sa institucijama :: Forum menadžera :: XII Veliki Forum Menadžera sa guvernerom Šoškićem\nHotel Hyatt | 01. 03. 2012.\nForum je započeo pozdravnim obraćanjem izvršne direktorke Maje Piščević, koja se na početku zahvalila USAID Projektu za bolje uslove poslovanja uz čiju podršku je ovaj Forum realizovan. Podsetila je prisutne da je SAM asocijacija koja ne zastupa ničije pojedinačne interes, već poslovna asocijacija koja nastoji da otvoreno govori o zajedničkim problemima menadžera i privrednika.\nGuverner Narodne banke Srbije (NBS) Dejan Šoškić je ocenio da slabljenje kursa poslednjih dana nije zastrašujuće, ističući da je dinar oslabio mnogo manje nego valute koje se nalaze u sličnom režimu. On je naveo da je jedan evro 2010. godine bio 107 dinara, a da je sada, u 2012. godini, jedan evro vredi 110 dinara.\n"Zakucavanje kursa dinara na određenom nivou bilo bi skupo za Srbiju", ocenio je guverner Šoškić. Fiksiranje kursa, prema njegovim rečima, podrazumeva nisku inflaciju, kontrolisanu državnu potrošnju i relativno stabilne prilive kapitala.\nPrema analizi Erste banke, fiksni kurs bi u periodu krize bio gotovo duplo skuplji nego ovaj postojeći plivajući.\n"Tako je za odbranu dinara u ovom režimu utrošeno 2,3 milijarde evra dok bi nas fiksni kurs koštao između 3,5 i četiri milijarde evra", naveo je Slavko Carić, predsednik IO Erste banke.\nGeneralni direktor Telekoma Srbije Branko Radujko je ocenio da je kompanijama potreban stabilan i predvidiv kurs da bi mogle da prave duoročne planove. "U ovom trenutku pomeranje kursa za jedan dinar Telekomu pravi problem u bilansu za 760 miliona", rekao je on.\nPredsednik MK Grupe Miodrag Kostić ocenio je danas da novca u Srbiji ima i da se nalazi u nepotrebnoj državnoj imovini. To je imovina koju država moze da proda i da novac upotrebi za azvoj. Kostić je ocenio da bi država do potrebnog novca mogla doći i boljom naplatom poreza, ističući da više od 50 odsto ljudi u Srbiji ne plaća porez, dok je više pod 20 odsto, a možda čak i 30 odsto konomije u "sivoj zoni". Država će, kako je istakao, morati da pojača poresku kontrolu jer je nova vlada sigurno povećati porez na dodatu vrednost (PDV), zbog čega će jedan deo firmi pokušati da predje u "sivu zonu".\nPreko 200 prisutnih na Forumu, kako članova SAM, tako i njihovih poslovnih partnera i gostiju, ocenulo je diskusiju kao izuzetno zanimljivu i aktuelnu. Diskusija sa specijalnim gostom i domaćiima je nastavljena i tokom koktela koji je bio organizovan za sve prisutne.\nOvaj Forum je realizovan uz podršku USAID Projekta za bolje uslove poslovanja\nMediji o Forumu:\nLive-e.tv video prilog\nXII Veliki Forum Menadžera


Dejvid Ajk: "Članovi porodica koje kontrolišu svet i sistem imaju DNK koji ne pripada ni jednoj rasi na Zemlji!" | Web-Tribune.com\nHome / IZA KULISA / Dejvid Ajk: „Članovi porodica koje kontrolišu svet i sistem imaju DNK koji ne pripada ni jednoj rasi na Zemlji!“\nDejvid Ajk: „Članovi porodica koje kontrolišu svet i sistem imaju DNK koji ne pripada ni jednoj rasi na Zemlji!“\n5. novembra 2014.\tIZA KULISA 45 Comments\nMene je ka tom razumevanju vodila želja da shvatim zašto se sva alternativna objašnjenja toga ko smo i koji je smisao našeg života guše, dok se verzijama koje iznose „nauka“ i religija daje potpuna sloboda izražavanja. Shvatio sam da postoje tumačenja koja pobijaju objašnjenja „nauke“ i religije a koja imaju mnogo više smisla kad se radi o razrešavanju „tajni“ života. Zašto te informacije nisu dostupne deci i studentima u školama i na fakultetima?\nGde su televizijske emisije o tim temama? Zašto svako ko o tome progovori biva izvrgnut podsmehu „nauke“ i osudi „religije“? Što sam više odmicao u svom istraživanju, jedan drugačiji svet počeo je da se pomalja kada sam shvatio da je zataškavanje prave prirode našeg postojanja deo – i to temeljni deo – globalne zavere koja ima neverovatne i zapanjujuće razmere.\nBio sam uvučen u višegodišnje, veoma detaljno i pomno istraživanje, često radeći i po osam i više časova dnevno, nedelju za nedeljom, mesec za mesecom, godinu za godinom.\nMeđu njegovim titulama bile su i titule „Suvereni veliki imperator Vrhovnog saveta 33. stepena” i „Vrhovni sveštenik univerzalne masonerije”. U svojoj knjizi „Moral i dogma“, napisanoj za slobodne zidare višeg ranga, Albert Pajk je otkrio načine na koje se članovima na nižim nivoima namerno usađuju pogrešna uverenja: Plavi stepeni nisu ništa drugo do spoljašnje dvoriše, odnosno trem Hrama. Inicijantu se otkriva jedan deo simbola, ali se on pri tom lažnim tumačenjima namerno navodi na pogrešo mišljenje. Naša namera i nije da ih on razume, već da samo veruje da ih razume. njihov stvarni dublji smisao rezervisan je samo za adepte, prinčeve masonerije.\nZapravo, događa se da čak i većina onih koji dospeju do naizgled najvišeg stepena, kao što je, recimo, 33. stepen „Škotskog obreda”, znaju relativno malo ako ne pripadaju „izabranima“. Samo nekolicina njih i to isključivo onih koji potiču iz određenih krvnih loza i njihovih ogranaka, mogu da napreduje do vrha tajnog društva kojem pripadaju i tako ulaze u najviše nivoe Iluminata koji se nalaze na samom vrhu svega. Moje je mišljenje da nekih 95 odsto slobodnih zidara nije ni svesno da ti stepeni uopšte postoje, a kamoli toga ko im pripada i šta se tamo dešava.\nOvim običnim operativcima Iluminata manipuliše se tako što se oni postavljaju na pozicije od uticaja i moći s ciljem da se sprovede plan globalne dominacije. Zaista je neverovatno koliko vam je malo ljudi potrebno da biste uspostavili neposrednu kontrolu koja vam omogućava da svoj plan nametnete celom sistemu. To možete postići ako se ti ljudi nalaze: a) na ključnim pozicijama na kojima donose odluke i b) ako imaju moć da postavljaju na ključne pozicije ljude koji se nalaze ispod njih. Čim imate kontrolu nad čovekom koji je najviši po rangu u nekoj organizaciji, piramida je sagrađena.\nSve vlade sveta se „stvaraju” na ovaj način, kao i „bezbednosne“ organizacije kao što su FBI, CIA, Britanske obaveštajne službe itd. Iluminati žele da stvore svetsku vladu, vojsku, centralnu banku i valutu pomoću kojih će upravljati čipovanim stanovništvom. Svetska vlada bi trebalo da donosi sve najvažnije političke, finansijske i vojne odluke i da svakoj zemlji nametne njihovo sprovođenje. Danas smo svedoci stvaranja te strukture kroz diktaturu Ujedinjenih nacija, a Sjedinjene Američke Države su najvažniji nosilac ovog globalnog podjarmljivanja.\nTrag Iluminata može se slediti hiljadama godina unazad, sve do Sumera, Vavilona, Egipta, pa i dalje, sve do onoga što nazivamo „predistorijom”. Iluminati su vekovima neprekidno radili na centralizaciji moći i na ostvarivanju svog „velikog dela“ – globalne diktature. Iza naizgled slučajnih svetskih događaja uvek je zapravo stajala tajna iluminatska mreža koju su stvorile drevne međusobno povezane krvne loze i njihovi ogranci, koje danas predvodi trinaestak elitnih porodica zasnovanih na DNK hijerarhiji. Tu spadaju porodice Rotšild, Rokfeler, kao i kuće Lorena, Habzburg i Turn i Taksis, kao i neke koje su mnogo manje poznate široj javnosti.\nČlanovi ovih porodica koje kontrolišu sistem koji kontroliše svet imaju DNK koja se razlikuje od one ostatka čovečanstva. DNK je nacrt naših fizičkih karakteristika, ali i mnogo više od toga. Upravo je ta razlika u DNK dovela do nastanka tvrdnji kraljevskih krvnih loza širom sveta o njihovom „božanskom pravu” da vladaju. „Božansko pravo“ je, u stvari, pravo da se vlada zahvaljujući svojoj DNK. U Velikoj Britaniji i danas imamo poglavara na čelu države – kraljicu Elizabetu II – koja se na tom položaju nalazi isključivo zahvaljujući svojoj DNK, kao i celu hijerarhiju porodica koje su u srodstvu kako sa kraljicom, tako i međusobno.\nNeki istraživači govore o jednoj „kraljevskoj“ lozi, potekloj iz jednog mesta – drevnog Egipta. Ne slažem se s tim. Nema nikakve sumnje da je Egipat za Iluminate od ogromne važnosti, ali oni su bili prisutni i u drugim delovima sveta. Kretali su se u svim pravcima i međusobno se povezivali sklapanjem brakova s drugim granama istog porekla. Egipat, Sumer, Vavilon, Azija i Kina su područja na kojima je potekao najveći deo iluminatskih krvnih loza, ali oni ne pripadaju ni jednoj rasi na Zemlji.\nIako je u zvaničnoj istoriji pažnja usmerena na muškarce kao glavne nosioce vlasti i moći, u ovim krvnim lozama njihova specifična DNK koja se prenosi vekovima ide preko žena i njihovo genetsko nasleđe prenosi se uz pomoć takozvane mitohondrijske DNK.\nUzmimo za primer Sjedinjene Američke Države i predsednike ove države. Danas tu živi više od 280 miliona ljudi, a od vremena kada je slobodni zidar Džordž Vašington 1789. godine inaugurisan za prvog predsednika SAD živelo ih je još mnogo stotina miliona. Američka nacija stvorena je od vrlo različitog genetskog materijala iz celog sveta. Ako je to zaista „zemlja slobodnih” u kojoj – kako se tvrdi – svako može da postane predsednik, bilo bi za očekivati da američki predsednici predstavljaju otelotvorenje te genetske raznolikosti. Kako da ne! Predsednici Sjedinjenih Američkih Država su pripadnici kraljevskih porodica isto kao i u Evropi, odakle njihove loze potiču.\nOd dosadašnja 44 predsednika, njih 34 genetski se mogu povezati sa Karlom Velikim (742–814), pripadnikom iluminatske loze i najpoznatijim vladarem države koju danas nazivamo Francuska. On je bio vođa Franaka i car Svetog rimskog carstva, iluminatske tvorevine koja je vekovima kontrolisala Evropu. Tako recimo, porodica Buš koja je dala dva američka predsednika, povezana je sa svim evropskim monarsima – bili oni na prestolu ili ne – i u krvnom je srodstvu sa svim pripadnicima britanske kraljevske porodice.\nGeri Bojd Roberts iz genealoškog društva „Nova Engleska” iz Bostona jedan je od najistaknutijih autoriteta na području kraljevskog porekla američkih predsednika i on je potvrdio da je Džordž Buš u srodstvu sa britanskom kraljevskom porodicom, i da to seže sve do džII veka i kralja Henrija I, sina Vilijama Osvajača. Vilijam je bio taj koji je, došavši iz Francuske, osvojio Britaniju, pobedivši 1066. godine u bici kod Hastingsa. Boreći se na njegovoj strani, posebno su se istakli pripadnici porodice Sen Kler– značajne iluminatske krvne loze – i to njen deo koji se posle preselio u Škotsku, gde su postali poznati kao Sinkler, sa sedištem u Roslinu u blizini Edinburga.\nTo je tako zato što su kraljevske krvne loze i mreža iluminatskih tajnih društava pomoću koje manipulišu svetom bili sila koja je stajala iza svih velikih imperija u istoriji. U davna vremena, Sumer i Vavilon bili su glavna sedišta Iluminata u zemlji koju danas zovemo Irak, ali im je i Egipat bio od velike važnosti. Posle Vavilona, iluminatska mreža krvnih loza preselila je svoje sedište u Rim. Bilo je to u vreme Rimskog carstva i stvaranja crkve, odnosno institucionalizovanog hrišćanstva. Rimokatolička crkva, koju kontroliše tajno društvo jezuita, i danas se nalazi u središtu iluminatskih operacija. Posle pada Rimskog carstva, „operativno“ sedište preseljeno je u severnu Evropu, i neko vreme se nalazilo u Amsterdamu u Holandiji.\nBilo je to u vreme kad je Holandija započela stvaranje svoje imperije kroz Holandsku istočno-indijsku kompaniju, sa sedištem u Južnoj Africi. Godine 1688, Vilijam Oranski – pripadnik jedne od krvnih loza – iz Holandije je napao Englesku, preuzevši 1689. godine presto kao Vilijam III. Vladao je zajedno sa kraljicom Meri, a potom samostalno, posle njene smrti 1694. godine. Te godine je izdao povelju na osnovu koje je stvorena Engleska banka i tako je počeo da nastaje globalni bankarski sistem. Bankarstvo i isfabrikovani bankarski dugovi oduvek su predstavljali glavna sredstva koja su krvne loze koristile da bi kontrolisale čovečanstvo.\nU to vreme krvne loze i mreža njihovih tajnih drušava preselile su svoje operativno središe u London i ono šo je, naravno, usledilo, bilo je ogromno i moćno Britansko carstvo. Ipak, to nije bilo carstvo „Britanaca“, već iluminatskih krvnih loza smeštenih u Britaniji. Daljom ekspanzijom britanske i drugih evropskih imperija u sve delove sveta, iluminatsle krvne loze „izvezene“ su na sve kontinente, uključujući – što je danas od najveće važnosti – Severnu Ameriku. S početkom slabljenja i propašću evropskih imperija, posebno u dždž veku, stvorio se utisak da su te kolonije – obe Amerike, Afrika, Azija i Australija – stekle „nezavisnost“, ali, nisu. Umesto toga, iluminatske krvne loze samo su zamenile otvorenu kontrolu daleko efikasnijom prikrivenom kontrolom – manipulacijom događajima uz pomoć „skrivene ruke” za koju javnost nema pojma da postoji. I dok su imperije bile prividno demontirane, Iluminati su u svojim „bivšim“ kolonijama, uključujući Sjedinjene Američke Države, ostavili krvne loze i mrežu tajnih društava kroz koju i danas deluju.\nPrevious TOTALNA RASPRODAJA: Ministar Vujović u razgovorima sa MMF o prodaji 12 strateških javnih preduzeća!\nNext Aleksandar Konuzin dobio grafit u Novom Sadu, uz poruku „Ovde ima Srba“!


Vesti online / Vesti / Ex YU / Galijašević: Vehabijskih punktova ima i u RS\nGalijašević: Vehabijskih punktova ima i u RS\nGornja Maoča je samo jedna od aktivnosti koje vehabije i pripadnici terorističkih organizacija nesmetano sprovode u BiH, tvrdi član Ekspertskog tima jugoistočne Evrope za borbu protiv terorizma i organizovanog kriminala Dževad Galijašević, i naglašava da se neki vehabijski punktovi nalaze i na području Republike Srpske.\n"Maoča je jedan od operativnih punktova, zasnovan na teritorijalnom principu, koji nije najvažniji teritorijalno-operativni punkt u BiH, jer postoje mnogo veći po obimu, sadržaju i ljudstvu. To su Željezno Polje i Šerići kod Zenice, Mehutići kod Travnika, Kamenica kod Teslića, zatim nekoliko sela kod Sanskog Mosta. Postoje i punktovi oko Prnjavora i Dervente u Republici Srpskoj, u kojima se već formiraju vehabijske zajednice", upozorava Galijašević u intervjuu Srni.\nVehabijskih punktova ima i u Srpskoj: Dževad Galijašević\nOn je dodao da svi ti puktovi za svoju koordinirajuću ulogu u BiH imaju političku, a često i društvenu podršku.\n"Tu podršku su obezbedili i danas obezbeđuju nekadašnji pripadnici obaveštajnih službi i politički lideri. Snažan uticaj imaju Haris Silajdžić, Bakir Izetbegović, Bakir Alispahić i mnogi drugi, koji na svoj način i za svoj interes ostvaruju koordinirajuću funkciju nad logističkim centrima i operativnim punktovima vehabizma u BiH", rekao je Galijašević.\nNna prostoru BiH i od ranije, a sada posebno, postoji problem (prema nekim ranijim podacima) više od 200 agenata iranske tajne službe, napominje Galijašević i ističe da je vidljiva pojava iranskih institucija i kulturnih atašea, kao i novca kojim se finansiraju razne aktivnosti na prostoru BiH.\n"Tako se Iran smišljeno integrisao u politički sistem Stranke demokratske akcije (SDA), jer se u njoj nalazi Hasan Čengić, koji već tridesetak godina čini najvažniju kariku u lancu vezivanja BiH i Irana. Za njega američka obaveštajna služba pretpostavlja da se krije pod imenom Jusuf", navodi Galijašević.\nEX YU "Izetbegović se sprema za rat na proleće!"\nEX YU Nezavisne: "Bošnjaci" objavili plan napada na Srpsku\nEX YU Unutrašnji raskol smirio bunt\nEX YU Vehabije spremne da ubiju Dodika?!


Izložba Yugotip u KC Grad | CityMagazine\nVelika galerija KC Grada poziva sve jugofile da se okupe na specijalnoj izložbi koju će nam prirediti kreativni tim čuvenog bloga Yugodrom: Milena Savić i Vladimir Crvenković. Blog Yugodrom je osnovan sa ciljem očuvanja i projektovanja audio-vizuelne (pop) kulture takozvanog exYU prostora, ali se odatle razvijao i producirao projekte poput serije razglednica Yu pozdravi, dok trenutno kreiraju vizuelni identitet američkog filma „Sankofa”.\n30. jun 2014 do 22. avg 4800\nNaziv Yugotip odnosi se pre svega na reinterpretaciju tih Yu advertajzing memorabilija u kontekstu sadašnjice, gde autori učitavaju nova tumačenja, grade nove kodove, od postojećih simbola prosperiteta tzv. nadnacionalnih brendova čiji vizuelni identitet zadržavaju, ali ih semantiči menjaju, stvarajući u tom procesu „slogotipe“ specifično (re)konstruisane copywrite poruke,koje mogu nastati zamenom slogova, slova, intencionalnim gramatičkim greškama i drugim procesima.\n28. april 2014. Prva samostalna izložba kolektiva Braća Burazeri izložba · kc grad


medijska pismenost | Dragan Varagić Blog\nTražili ste: medijska pismenost\nComments Off on Digitalna i medijska nepismenost su glavni uzroci porasta verovanja u dezinformacije\nPreko 95% korisnika interneta u svetu ne razume kako funkcioniše internet (digitalna nepismenost), a nešto manji procenat ovih korisnika potpuno veruje onome što pročita na vebu - ako je to neka informacija koja se slaže sa uverenjima tih korisnika! Drugim rečima, većina korisnika interneta su skoro potpuno medijski nepismeni!\n5 lekcija Vladimira Bebe Popovića (o) medijima i medijskoj pismenosti\nKategorija: Edukacija, Mediji, Politika\nNisam nimalo srećan kao i mnoge druge osobe zbog vaskrsa Vladimira Bebe Popovića u ovdašnjoj politici, i što po njegovim izjavama u Utisku nedelje može da se vidi da će njegovo prisustvo, odnosno prisustvo njegovog Instituta za javnu politiku u narednom periodu biti veoma aktuelno u državama regiona. Ideja ovog teksta je da skrene...\nComments Off on Zašto ne možemo uvek verovati našem mišljenju i kako da to popravimo? – COVID 19 primer\nZašto ne možemo uvek verovati našem mišljenju i kako da to popravimo? – COVID 19 primer\nPandemija korona virusa veoma lepo pokazuje kako mnoge osobe, uključujući i nas same, veoma često dolaze u situaciju da poveruju različitim informacijama za koje se kasnije ispostavi da nisu istina.\nOvaj (dugačak) tekst na primeru virusa korona pokazuje zašto ne možemo uvek da verujemo našim mišljenjima i našem načinu razmišljanja,...\nComments Off on Zašto ne razumemo kako se nekome može dopadati priča političara koja je nama strana?\nPojednostavljeno o važnosti političke i medijske pismenosti\nNapomena: PDF verzija ovog teksta je dostupna na kraju ovog posta.\nKaže se da se ovde svi razumeju u fudbal, politiku, a sada i u medicinu. Realno, veoma mali broj osoba razume kako u praksi uspešno funkcioniše fudbal, politika, a naročito medicina. Fokus ovog (dužeg) teksta...\nKako je došlo do toga da Tviter isključi nalog aktuelnog predsednika SAD?\nU poslednjih deset godina velike tehnološke kompanije iz SAD, Kine i Rusije su postale u celom svetu najvažniji činilac zabave, ekonomije, mogućnosti informisanja, i političkog delovanja. Toliko velika koncentracija moći u samo nekoliko kompanija morala je da...\nDirektan povod za ovaj tekst je naslovna strana novina "Kurir" od 14.03.2016. na kojoj se pojavljuje informacija kako Američka Vlada "tvrdi" da su vakcine opasne za bebe. Ova "vest" je nastala na osnovu teksta sa Vikipedije, a za komentar o značenju ove vesti preporučujem da pročitate Fejsbuk status Dejana Nikolića: "'Istraživači Kurira'...\nVerovatno ste primetili da sa većom pažnjom pratite jedan broj naloga korisnika na Fesbuku i/ili Tviteru kada oni podele neki status (bez linka ili sa linkom). Vremenom, lako procenjujete čije statuse samo prelistate/prođete bez naročitog usredsređivanja, dok nečije statuse pažljivo pratite. Oblast koja opisuje načine dostizanja...


Nedimović: Za košnice u 2017. godini oko četiri miliona evra\nNOVI SAD - Ministar poljoprivrede i zaštite životne sredine Branislav Nedimović izjavio je danas da će Vlada Srbije u narednoj godini pčelarsku proizvodnju finasirati sa 20 odsto više sredstava nego što je to činila u ovoj godini.\nNedimović je na Novosadskom sajmu prisustvovao Međunarodnoj konferencinji o pčelarstvu "Pomerajmo granice", a posetio je i izložbu pčelarstva i pčelarske opreme koja je postavljena u master centru i u Auli Novosadskog sajma i tom prilikom je rekao da će naredne godine samo za košnice biti obezbeđeno oko četiri miliona evra.\n"Ministarstvo radi na razvoju tržišta koje je jako važno kako bi što veći broj ljudi bio uključen u pčelarsku proizvodnju. Pored toga nabavku opreme za pčelarstvo finasiraćemo u iznosu do 40 odsto sredstava", rekao je Nedimović i naglasio da je pčelarstvo vrsta poljoprivredne proizvodnje koja beleži neverovatan rast.\n"Mislim da ćemo tu stvar završiti u prvom kvartalu 2017. godine i pozvati ljude iz evropske komisije, odnosno njihove eksterne revizore da dođu i da dobijemo akreditaciju i da već u avgustu ili septembru imamo prvi poziv za IPARD. Pčelare smo uključili u celu ovu stvar iz prostog razloga što, sve što ima dobru perspektivu na srednji i duži rok na tržistima u okruženju i na tržištu Srbije, mi moramo podržati", istakao je Nedimović.\n"Kontrolisano je osam objekata, od čega tri objekta još uvek ne rade s tim da je, u jednom objektu koji je najviše problema pravio na tržištu, zustavljeno 20 tona meda, od čega je najveća količina meda sa gazdinstava koja uopšte ne poseduju pčele, što znači da taj med i nije pravi", rekao je Glamočić dodajući da je u akciji sprečavanja nelegalne konkurencije u proizvodnji i prometu meda uništeno, ili je u procesu uništavanja oko 19 tona meda.\n"Bilo je nekih nepravilnosti vezanih za deklarisanje proizvoda najverovatnije iz razloga što pčelari nisu dovoljno upoznati sa tim postupkom, ali očekujemo da nakon što dobiju prava upustva i informacije tih nepravilnosti više neće biti", rekao je Glamočić.\nNa Međunarodnoj konferenciji "Pomerajmo granice", osim pčelara i stručnjaka iz oblasti pčelarstva iz Srbije, nastupili su i pčelari iz Bugarske, Rumunije, Mađarske, Crne Gore, BiH, Hrbatske i Slovenije, a tim povodom upriličena je i izložba likovnih radova dece predškolskog uzrasta pristiglih na konkurs na temu pčela i meda koji su zajednički organizovali Novosadski sajam i Predškolaska ustanova "Radosno detinjstvo".\n« Nedimović: Mere za razvoj perspektivnih poljoprivrednih grana Međugodišnja inflacija u novembru 1,5 odsto, mesečna u padu »


Objavljeni rezultati pokazuju da kod preduzeća nije bilo razlike u promenama za dugoročne i kratkoročne kredite, a kao glavne razloge pooštrenih kreditnih uslova banke su navele faktore vezane za percepciju rizika. Istovremeno, rezultati ukazuju na smanjenje tražnje kredita za preduzeća, što je posebno izraženo kod dugoročnih kredita. U pogledu tražnje kratkoročnih kredita, nakon blagog povećanja u četvrtom kvartalu 2020, u prvom kvartalu 2021. godine ovaj trend je promenjen i registrovana je manja tražnja.\nKod kredita stanovništvu, primetno je pooštravanje kreditnih uslova, što se posebno odnosi na kredite za finansiranje nekretnina. Razlozi su takođe usko vezani s percepcijom povećanog rizika od strane banaka, dok su s druge strane banke izvestile da ih povećana konkurencija na tržištu prisiljava da ublažavaju kreditne uslove. U pogledu tražnje kredita od strane stanovništva, registrovano je vrlo malo smanjenje, što govori da se tražnja u ovom segmentu postepeno normalizije nakon nepovoljnog trenda u 2020. godini te banke nagoveštavaju da će tražnja blago rasti u drugom kvartalu 2021. godine.\nCBBiH je nedavno pokrenula ovo istraživanje čiji je cilj da se prikupe informacije i stekne uvid u kretanje standarda i uslova kreditiranja komercijalnih banaka te sagleda ponuda i potražnja za kreditima u Bosni i Hercegovini, o čemu se, u skladu s praksama u Evropskoj uniji, informiše celokupna javnost.


ENGLEZI JAVLJAJU Real odustao od Mbapea – Sport News Magazin\nNASLOVNA/FUDBAL/ENGLEZI JAVLJAJU Real odustao od Mbapea\nENGLEZI JAVLJAJU Real odustao od Mbapea\nVeoma su se intenzivirali pregovori između Reala i Pari Sen Žermena oko transfera Kilijana Mbapea, ali kako prenosi “Skaj Sports” najtrofejniji klub Lige šampiona odlučio je da izađe iz pregovora i sačeka manje od godinu dana kako bi doveo mladog Francuza kao slobodnog igrača.\nIako se tokom dana plasirala vijest da je Real spremio odlučujući napad i ponudu od 200 miliona evra, što je neka cifra koja se iskristalisala u javnosti da bi bila dovoljna da zadovolji apetite francuskog kluba, ipak nema ništa od toga. Bar tako tvrde Englezi i da se Real Madrid povukao i da će čekati januar da može nesmetano da pregovara sa igračem.\nNaravno, ako stvarno ovako ostane, onda će i drugi klubovi steći tu mogućnost, pa će Real imati mnogo veću konkurenciju nego što je sada ima. Naravno, u Madridu bi mogli da se uzdaju u mnogobrojne izjave ljubavi igrača prema „kraljevskom klubu“, ali imali smo priliku i ranije da vidimo da ta ljubav umije da „poklekne“ pred naletima jačih finansijskih ponuda.\nTreba ipak sačekati kraj prelaznog roka, jer ne bi bio prvi put da se stvari ipak okrenu i da na kraju ipak Real još jednom pokuša da dovede igrača kojeg toliko želi. A možda je ovo i jedan vid pritiska na Pari Sen Žermen da još jednom razmisli da možda ponuda od 170 miliona + 10 miliona bonusa i nije tako loša i svakako bolja nego da za 10 mjeseci igrača izgube bez evra kompenzacije.


Vesti online / Vesti / Srbija / Osuda zločina nad Srbima i žrtvama NATO-a\nPredlogom deklaracije o osudi zločina učinjenih nad pripadnicima srpskog naroda i građanima Srbije, o kojoj će poslanici raspravljati u četvrtak, 14. oktobra, najoštrije se osuđuju zločini tokom oružanih sukoba u bivšoj Jugoslaviji devedesetih godina i izražava žaljenje i solidarnost sa žrtvama NATO bombardovanja.\nUsvajaju deklaraciju o zločinima nad srpskim narodom: Srpski poslanici\nSkupština Srbije najoštrije osuđuje zločine nad Srbima u Hrvatskoj, Bosni i Hercegovini, na Kosovu i Metohiji i poziva parlamente drugih zemalja, pre svega sa prostora bivše Jugoslavije, da osude te zločine, piše u Predlogu deklaracije, koji je objavljen na sajtu republičkog parlamenta.\nSkupština Srbije u predlogu tog dokumenta izražava i žaljenje i solidarnost sa žrtvama NATO bombardovanja i uverenje da mir i stabilnost počivaju na poštovanju međunarodnog prava, te poziva sve međunarodne činioce da tragaju za mirovnim rešenjima kako se takve žrtve nikada ne bi ponovile.\nSrpski parlament daje i punu podršku državnim organima Srbije u čijoj je nadležnosti da istražuju zločine, prikupljaju dokaze, preduzimaju gonjenje, ostvaruju saradnju sa međunarodnim organima, stalno podsećaju javnost na stravične zločine nad srpskim narodom tokom devedesetih godina i insistiraju pred međunarodnim institucijama da srpske žrtve imaju isti tretman kao i žrtve pripadnika drugih naroda, a da počinioci jednako odgovaraju.\nParlament, kako piše u tom dokumentu kojeg su predložila 123 poslanika Zajedno za evropsku Srbiju, G17 plus, SPS-JS, PUPS i jedan poslanik poslaničke grupe manjina, poziva sve međunarodne organizacije i institucije koje se bave istraživanjem i procesuiranjem zločina počinjenih na teritoriji bivše Jugoslavije da do kraja istraže i na adekvatan način kazne počinioce zločina nad srpskim narodom i građanima Srbije.\nSkupština Srbije, dosledno sledeći politiku uspostavljanja trajnog mira u regionu i prevazilaženja trauma skore prošlosti, pruža punu podržku pravnom timu koji zastupa Srbiju u postupku protiv Hrvatske pred Međunarodnim sudom pravde i zalaže se za iznalaženje trajnog rešenja koje bi dovelo do istine i pomirenja, piše u predloženoj deklaraciji.\nTakođe, Skupština Srbije u tekstu izražava punu spremnost Srbije da nastavi proces pomirenja i poziva sve narode bivše Jugoslavije da daju puni doprinos stvaranju i jačanju uslova za zajednički život zasnovan na ravnopravnosti nacija i punom poštovanju ljudskih i manjinskih prava i sloboda, da zločini više nikada ne budu ponovljeni.\nDeklaracija je predložena, kako piše u preambuli tog dokumenta, polazeći od Ustava Srbije, po kojem su ljudski život i dostojanstvo neprikosnoveni, izražavajući privrženost duhu i normama Univerzalne deklaracije Ujedinjenih nacija o ljudskim pravima i drugih međunarodnih akata, a imajući u vidu krivična dela protiv čovečnosti i drugih dobara zaštićenih međunarodnim pravom iz domaćih zakona.\nTakođe, u preambuli, navodi se i da srpski parlament taj dokument donosi težeći da sećanje na žrtve surovih oružanih sukoba u bivšoj Jugoslaviji, u kome su svi narodi podneli teška stradanja, nikada ne izbledi.\nU njemu se izražava duboko žaljenje za žrtvama koje su pretrpeli drugi narodi i nacionalne manjine, i rešenost da se, uvažavajući interes građana Srbije utvrdi puna istorijska i krivičnopravna istina o zločinima počinjenim nad njihovim sunarodnicima, da ti zločini ne ostanu nekažnjeni i da se nikada više ne ponove.